
OKAZONTAJOJ 


Dimanĉo 24 aŭgusto 


8 h. 30 

9 h. 


10 h. 15 


11 h. 30 


3 h. 


Naciaj kunvenoj en la Kazino. 

Hebrea Diservo en la Sinagogo (Kappellenstr. 2, 
tramlinio 7-8). 

Protestanta Diservo en la „Heiliggeist“ (Spital- 
gasse, apud la stacidomo). Prediko de Patro 
Rust. 

Katolika Diservo en la preĝejo *Trinitatis“ (Tau- 
benstrasse). 

Festa malferma kunsido en la salonego de 
la Kazino (l a etaĝo): 

le Transdonado de la prezidantaj povoj kaj de la Esperantista 
flago al la nova prezidanto. La transdonadon faros D-ro 
Mikolajski el Lwow, prezidinto de la VIII» Kongreso de 
Esperanto en Krakovo. 

2 e Oficialaj komunikoj, iegotaj de la ĝenerala sekretario de la 
Kongreso, S-ro G. Chavet. 

3 e Alparolado de la honora prezidanto Kol-o E. Frey. eks- 
prezidanto de la Svisa Federacio kaj direktoro de Ja Jnter- | 
nacia oflcejo de la telegrafoj. — Alparoladoj de ofidalaj 
reprezentatoj de registaroj kaj de diversaj internaciaj asocioj. 

4 e Interakta orgenludo: Richard Wagner .PiIgrimĥoro“ kaj im* 
provizado de S-ro Karl Locher. 


5 e Alparolado de Prof. E. Boirac, rektoro de la Diĵona Uni- 
versitato, je la nomo de la Konstanta Komitato de la Kon- 
gresoj. 

6 e Malferma parolado de la Kongres-prezidanto. 

7 e Alparoladoj de diverslingvaj naciaj delegitoj. 

8» Solena prezentado al D-ro Zamenhof de memoriga or- 
medalo. por konsakri la ĵus pasintan 25-jaran jubileon de la 
lingvo Esperanto. Post kelkaj klarigaj vortoj de Generalo 
H. Sebert, membro de la Franca Instituto kaj prezidanto de 
la Konstanta Komitato de la Kongresoj, S^ro J. Schmid, 
prezidanto de la Organiza Komitato, transdonos la memorigan 
medalon je la nomo de Ia tuta kongresanaro. 

9 e Orgenludo de S-ro Karl Locher. 


7 h. Marŝado de la kongresanoj al la placo antaŭ 

la Federacia Palaco, kun muziklstaro. (Tuj kiam 

estos finita la malfcrma kunsido, ĉiuj kongresanoj estas pet- 
ataj, iri en la straton .Herrengasse*, apud la Kazino, kaj 
senprokraste kuniĝi, ĉiu apud sia nacia flago. Kiam la 
irantaro estos preta marŝi, la muziko kondukos ĝin ĝis antaŭ 
la Svisa Fcderacia Palaco, kie la muzikistaro kaj la Esper- 
antistoj aŭdigos la nacian Svisan himnon, laŭ la Esperanta 
traduko presita sur tiu ĉi programo. Tuj poste, la irantaro 
marŝos returnen ĝis la Kazina placo, kie la muzikistaro kaj 
Esperantistaro aŭdigos la Esperantistan himnon. Tiam oni 
disiĝos, kaj la festo estos finita. — La promcnadon povas 
kaj devas partopreni ankaŭ la Esperantistinoj, ĉar ĝi ne estos 
Ionga. — Oni estas petata marŝi kvarope kaj ne kanti dum 
la marŝado.) 

8 h. Kristanoj en Loĝejo de la KU.IV (Zeughaus- 

gasse 39). 

9 h. Elektra lumiĝo de la Katedralo, en honoro de la 

Kongresanoj. 

Lundo 25 aŭgusto 

8 h. 30 Fakaj kunsidoj en la Universitato (ruĝkruculoj, 

kuracistoj, socialistoj, katolikoj). 

10 h. 15 Preparaj kunsidoj en la Kazino (Lingva Komi- 

tato, tfajtigltaj Ddegitoj). 

Vizito de la urbo grupope, rendevuo en la 
teretaĝa halo-de la Kazino. 

3 h. Festa malferma Kunsido de UEA en Kazino 

(ĉambro 2, Burgerratssaal). Ĉiuj Kongresanoj 
rajtas ĉeesti. 

Tagordo : 

Parolado de la Prezidanto de UEA. 
Salutparolado de S-ro Schmid (Org. Komitato). 
Parolado de S-ro H Hodler, direktoro de la C. O. 

de UEA, pri : „Kiel nun staras UEA?“ 
Parolado de S-ro E. Privat, komitatano de UEA, 
pri : „La nuna tasko de Esperantismo“. 

5 h. 15 Fakaj kunsidoj en la Universitato (Scienca Asocio, 

publikoficistoj, instruistoj, fervojistoj). 

8 h. 15 Festvespero en „Innere Enge“ (uzu tramlinion 

n° 8). En okazo de pluvo, la festo okazos en 
la Kazino, l a etaĝo. 



242 (2) 


* ESPERANTO * 


N° 16 


Bonvenon. 

ĉe via transiro, karuj gesamideanoj , trans la sojlon de 
nia urbo, ni a/vokas vin per la antikvaj svisaj vortoj : 
Salutu vin Dio! 

La Ciranda Forto Mistera, kiu ordonis al la homoj 
pacnn kuj amon, salutu vin sur viaj vojoj, vin, portantajn 
en la mondon la torĉon de L paco . . . 

Grandva/ora cstos la venko de Esperanto por la 
komerco, tion neas neniu. Grava ĝi estos por la scienco, 
ankaŭ tion bone scias ĉiu. l.a tempo, kiun /a scienculoj 
nepre devas oferi por la cllernado de fremdaj lingvoj, 
povos esti tute dediĉita al la senpera ekkono de la sciencaj 
akiroj de la tuta mondo. Nur blinduloj povas pretervidi 
la preferojn okulvideblajn de la internacia lingvo por la 
scienco. Kaj kiel necesa estas Esperanto por la disvastigo 
de la tutmonda literaturo, — - pri tio ni ne bezonas Ĉi 
tie perdi multajn vortojn. Sed en la nuna momento niaj 
sentoj estas turnitaj a/ alia f/anko de nia movado, en la 
nuna tempero nia animo estas turniia al nia „sankta signo 
de l'cspero“ , al nia ce/o, kiu „ briletante tra densa mallumo u , 
diras a/ ni la direkton, „simile al stelo en nokta ĉielo “ . 

Dum unu jaro la gazetaro estis plena je informoj pri 
milito ; dum unu jaro en la mondo senĉese ĝemas miloj 
da orfigitaj infanoj, da malfeliĉaj patrinoj kaj vidvinoj ; 
arojn da homoj forrabas la monstro-milito. 

En tiu malluma nokto oni delonge sopiras je signo de 
lumo ; oreloj, surdigitaj de kanonbruado, malpacience atendas 
aŭdi voĉon de paco, sonon de fratiĝo. 

Kaj nun ĝi venas, la granda festo de l'paco; nun ĝi 
estiĝas la grandioza manifestacio de internacia kompreniĝo. 
Ni estas feliĉaj kaj fieraj, ke por nia nunjara kongreso 
estas elektita nia lando kaj nia urbo. ĉi estas la lando, 
kiu tradicie a/te tenas la standardon de libereco kaj la 
flagon de paco, kaj estu certaj, ke ĉies koro en nia lando 
batas unusone kun la via, ke ĉies rnano en nia urbo kore 
svingas al vi sinceran saluton. 

Ni kredas, ke la bela naturo de nia lando, la montoj, 
leviĝantaj per siaj neĝaj pintoj ĝis la ĉiclo, — instigos 
nin al pleja entuziasmo por nia idealo. l.a verdajo, en kiu 
kvazaŭ banas sin nia urbo, estu por ni la natura standardo 
Esperantista de Bern. ĉi plenigu nian koron je ĝojo, nian 
animon je fervoro, ĝi kronu vian laboron per bona sukceso. 

Sed estante fe/iĉaj vidi vin, karaj gastoj, en nia proksimo, 
— ni samtempe kun bedaŭro pensas pri tiuj el niaj samideanoj, 
kiuj pro kaŭzoj tro konataj ne povis veni ĉi-tien. Ni pensas 
pri la entuziasmaj esperantistoj de Balkano kaj de Turkujo, 
klujn, revantajn pri fratiĝo kaj paco, /a malkompata sorto 
puŝis en /a rniliton. Ni bone konscias , ke ili kun sia ariimo 
estas ĉe ni ; ni bone komprenas la teruran turmenton de 
ilia situacio. j 

Kaj per ĉi tiuj litiioj ni esprirnas ankaŭ al i/i, al la 
forestantaj . tarnen anime ĉcestantaj, niari koran saluton. 

Ni esperas, ke la tempo de l'paco, kiun jarn longe 
prirevas ĉiuj nacioj , tie estas malproksima , — kaj ni 
sincere deziras, ke 

m Rapide kresku la afero j 

Per laboro de /a esperantoj. u 

Kaj en senco de tiu espero, en senco de tiu deziro, rii 
ripetas la antikvan svisan bonvenon : „ Griiess Gott /“ — 
Salutu vin Dio! 

Organiza Komitato. 



Carlo Bourlet 


Neatendebla malfeliĉa famo naskiĝis en Franclando antaŭ 
dek tagoj, kaj rapide disvastiĝis en Eŭropo: Carlo Bourlet 
mortis. Kie? En Annecy. Kiam? La 12 an de aŭgusto. Kiel? 
Akcidente... Kaj ne estis eble tuj ricevi aliajn pli precizajn 
detalojn. 

Carlo Bourlet naskiĝis en Strassburg en 1866. Post 
longaj studoj ii fariĝis matematika profesoro en liceoj. Tiam 
li verkis tiujn multegajn lernolibrojn pri matematikoj, 
kiuj nun estas uzataj en ĉiuj francaj lernejoj kaj gim- 
nazioj. Je tiu epoko li ekinterrilatis kun la fama eldon- 
firmo Hachette kaj koramikiĝis kun ĝia direktoro S-ro 
Breton. Kvankam klopodanta por vulgarigo de 1’sdencoj, 
Bourlet faris altvalorajn sciencajn laborojn kaj esplorojn. 
Pro ili li fariĝis profesoro ĉe 1’Nacia Konservatorio de la 
Artoj kaj Metioĵ ka) Ce TNada Lemejo de 1’Belartoj en 
Paris. Inter sciendstoj li famiĝis, kaj li havis inter ili kaj 
inter siaj kolegoj multajn amikojn. 

En 1901, malgraŭ siaj tiel multaj kaj jam tiel diversaj 
okupoj, profesoro Carlo Bourlet varbiĝis al Esperanto. Lia 
agemeco bezonis vastan kampon ; ĝi envadis la mondon. 
La Pariza Grupo estis jus fondita, kaj unu jaron poste 
Carlo Bourlet estis elektata ĝia prezidanto por anstataŭi 
S-ron Moch. Tiam komenciĝis lia penado. Li penis, penadis 
kaj repenis por propagandi en Paris kaj en franca provinco 
kaj por vivigi kaj kreskigi la Paris’an Grupon. Liaj amikaj 
rilatoj kun S-ro Breton ebligis, ke li instigis kaj sukcesis 
decidi la gravan firmon Hachette al eldonado de Esperantaj 
lerniloj kaj literaturaĵoj, kaj eĉ al presado kaj disdonado 
de multegaj propagandaĵoj. Sed jam ne sufiĉis, li devis plie 
labori : li fondis la Revuon, kiun li dum ok jaroj senlace 
direktis kaj redaktis. 

Kaj dume li ĉiam propagandis. Intertempe li ĉeestis la 
ok unuajn Universalajn Kongresojn de Esperanto, kie eĉ 
tiuj, kiuj ne aprobis la ideojn, kiujn li prezentis aŭ defendis, 
unuanime konsentis, ke li estas eminenta oratoro, ne liter- 
atura paroladisto kiel nia ŝatata amiko S-ro Privat, sed 
parlamenta oratoro, kiu en Ĉiuj cirkonstancoj sciis sukcese 
logi la publikon, ĝin kvazaŭ sorĉi, por tiel atingi rezult- 
aton neantaŭvideblan. 

Ni ne forgesu, ke Bourlet kunfondis la Sciencan 
Asocion, sed ĉar li trovis taŭgajn laborantojn por tiu 

tasko, li ĝin forlasis por sin dediĉi al aliaj. Kaj la aliaj 

estis tiel multaj, sed lia agemo, ni jam diris, estis tiel vasta ! 

Ano de la Lingva Komitato, vic-prezidanto de la kon- 
stanta komitato de 1’kongresoj, ano de la Administra kon- 
silantaro de 1’Centra Oficejo, ĉie li havis titolon, sed ĉie 
li duoble laboris. 

Tainen liaj streĉitaj fortoj bezonis iom da ripozo; li 
iris por ĝui libertempon al la lago de Annecy (Savojaj 
Alpoj). La l an de aŭgusto okazis akcidento: dum manĝado 

fiŝosteto restis en lia gorĝo, oni devis lin porti al mal- 

sanulejo por operacieto ne grava, sed ankaŭ ne grava estis 
eble la kuracisto, ĉar kredeble tiam okazis dua akcidento 
pli danĝera, tiel danĝera, ke la 12 an de aŭgusto matene je 
la oka horo Profesoro Carlo Bourlet lastelspiris. 

Kruela ironio de liaj lastaj vortoj en la aŭgusta Babilado 
de la Revuo, kie li diris: B Ĝis baldaŭ en Bern“. 

Li ne ĉeestas, kaj ni ĉiuj bedaŭregas kaj malĝojas despli 
ke lia morto estis tiel kvazaŭ subita kaj sensenca, kiel tiu 

de Curie, tiu tama fizikisto, eltrovinto de la radiumo, kiu 
mortis subpremata de fiakraj radioĵ. Altaj spiritoj devas suferi 
tiajn sortajn kruelaĵojn. 

Mortis Bourlet, sed ne mortos lia memoro. 

* 

* * 

Carlo Bourlet estis enterigata en Paris la 15*" de aŭ- 
gusto antaŭ tre multaj gesamideanoj : D-ro L. L. Zamenhof 
Ceestis. Ankaŭ S-roj Boirac kaj Mudie. Profesoro Bricard, 
de la konservatorio, laŭdis liajn sciencajn laborojn ; D-ro 
Zamenhof faris funebran paroladon en Esperanto, kaj S-ro 
(.'havet adiaŭis je la nomo de la Paris’a Grupo ĝian nefor- 
geseblan Prezidinton. — L. P. 


Abato Richardson 

Veninte en Bossey apud Ĝenevo por iom ripozi kaj re- 
vizi kelkajn esperantajn laborojn kun nia konata samideanino 
S-ino Milson (E. Ramo), la sidona prezidanto de katolika 
esperantistaro Abato Richardson mortis pro subita sufokiĝa 
krizo dum la nokto la 20 an de aŭgusto en la domo de 
I* vilaĝa pastro. 

Dolore ĉagrenas ne nur niajn katolikajn samideanojn sed 
la tutan esperantistaron la perdo de tiel bonkora kaj sim- 
patia laboranto, kiu ĉiam antaŭenmetis el siaj fortaj kon- 
vinkoj tion, kio povas unuigi prefere al tio, kio povas 
dividi la hoinojn. „Homo estu homa“ li diris kaj homa li 
mem estis tutkore. 

La lnternacian Asocion de Katolikaj Espcrantistoj li 
energie kaj saĝe gvidis kaj kreskigis en nia rondo tiun 
tre gravan fakon, kiu per siaj propraj kongresoj, siaj spe- 
cialaj gazetoj k. t. p. multege faris por tutmonda propagando 
de Esperanto. Plie por la tuta esperantia afero mem, por 
ĝia interna ideo, por nia Majstro li havis tiel varman en- 
tuziasmon ke en Bruselo, kie li instruis Ĉe la Instituto Saint 
Louis, en tuta Belgujo kaj ĉie, kien li vojaĝis li ĉiun liberan 
minuton sian donis por helpi la disvastigon de nia lingvo. 
Granda amiko de UEA li estis kaj ankaŭ multe laboris 
por ĝi. 

Tio, kio lin allogis en la Roman Eklezion, tio sama lin 
varbis al Esperanto: deziro al unueco inter homoj. Lia 
granda sentema koro vidis ĉefe la pozitivajn flankojn de ĉio. 
Li amis la homojn tutkore kaj volis ilin helpi. 

La 22 an aŭgusto en la poezia vilaĝeto sub la montoj 
urĝe avertitaj esperantistoj kaj impresata vilaĝanaro faris 
funebran adiaŭsaluton al tiu junkora kaj junagema sepdek- 
jarulo, kies pardonantan fizionomion ni ĉiuj tiel bone me- 
moras. 

Kompreneble la Bernan Kongreson iom surkovras mal- 
gaja ombro pro la mortoj de ambaŭ tiuj grandaj servantoj 
de nia sankta afero, unuflanke la fama granda propagandisto 
kaj konata liberpensulo, aliflanke la senlaca blankhara labo- 
ranto, katolika pastro. Ilin Esperanto ligis per bela tutkora 
amikeco. Kune pace ili nun ripozas. 

E. P. 


. • . Insignoj de la Komitatoj : 

Organiza Komitato . . 

Akcepta „ . . 

Financa „ . . 

Loĝada „ . . 

Plezura „ . . 

Polica „ . . 

Dekoracia „ . . 

Presa „ . . 


verda rosaco 
blanka „ 

flava 

viola „ 

blua „ 

ruĝa 

roza „ 

griza 


.-. Oni multe admiras la bonguston kaj plaĉan aspekton 
de la kongresaj presaĵoj. 


.-. Sabaton ĝis la deka, la fruemaj kongresanoj trovis 
en sia koverto flavaĵon titolitan „Lingvo Kosmopolita“ . Je 
la dek-unua la malfruuloj ĝin ne plu trovis. Kial ? Ĉu ĝi 
forflugis al la Infero? 



Kolonelo Emll Frey,*Honora Prezldanto. 


.*. La Kongresanoj estas petataj mendi kiel eble plej 
frue la jenajn biletojn, ĉar oni devas scii la nombron de la 
partoprenontoj antaŭe : 

mardon .... teatra prezentado 

merkredon . . . oficiala festeno 

ĵaŭdon .... ekskurso al Interlaken 
vendredon . . . bufedo dum la balo 

dimanĉon . . . festo sur monto Gurten. 

Por la teatra prezentado de „Ginevra“ kaj „La Patreco", 
oni disvendos lokojn al la ne-Esperantista publiko jam de 
mardo matene. 


.*. La Organiza Komitato estas gratulinda pro la bela 
Kongreskarto kaj pro la arta Kongresinsigno. 

.'. La Kongresanoj bonvolu ornami siajn fenestrojn 
per flagoj aĉeteblaj en la Vendejo. 

. * . La Bern’a Historia Muzeo (trans la ponto Kirchen- 
feld) estas malfermita dum labortagoj de la 8-a ĝis la 12-a 
kaj de la 1-a ĝis la 6-a, dum dimanĉo de la 10-a */* ĝis 
la 12-a kaj de la 2-a ĝis Ja 4-a (enirpago: 0.50); senpaga 
eniro mardon kaj sabaton de la 1-a ĝis la 6-a. Ĝi estas 
fermita lundon. 

La Muzeo de Belartoj (12, VVaisenhausstrasse) estas mal- 
fermita dum labortagoj de la 9-a ĝis la 12-a kaj de la 1-a 
ĝis la 5-a (enirpago 0.50); senpaga eniro mardon je diritaj 
horoj kaj dimanĉon de ia 10-a 1 . ĝis la 12-a kaj de la 1-a 
ĝis la 4-a. 



J. Schmid, Prezidanto dc la Organiza Komitato. 

La Akceptejo ne estas babilejo. 

. • . La Vendejo estas samtempe aĉetejo. 

•*• Kie estas la Ekspozicio? En la montrita ĉambro ni 
vidis ĝis nun nur belajn blankajn murojn kaj nigrajn tablojn. 
Tamen oni certigis al ni, ke „ĵus alvenis S-ino Farges“. 

.•. Leterkesto de 1’Redakcio de «Kongresa Gazeto“ estas 
sur la vendotablo de Esperantia Librcjo (UEA) en la Vend- 
ejo (1-a etaĝo de 1’Kazino). 

Sekretarioj de Fakaj kunsidoj bonvolu verki malgrandajn 
raportetojn kaj ilin meti en tiun leterkeston ĉiutage antaŭ 
la 1 1 -a horo. Skribu legeble! 

.•. La kliŝajojn videblajn en tiu N° ni dankas al la 
afableco de la presejo Haller. 


Tra la mondo 


Stockholm. — Dum manovroj de 1’sveda militŝiparo, 
kanonŝipeto dronis. 

s'Gravenhag. — La membroj de 1’Pac-Kongreso inaŭ- 
guns buston de S-ro Brotius kaj sendis saluttelegramon 
al S-ro Carnegie. 

Bruxelles. — Franca studento sin ĵetis vestitan en la 

akvon por savi S-ron Richard, belga deputito, kiu dronis en 
la maro. 

Berlin. — S-ro de Bar, ano de la intemacia arbitracia 
tribunalo de Den Haag mortis 78-jara dum vojaĝo en Oxford. 

Roma. Dum ĉasado de 1’reĝo Vittore Emannele en 
Piemonto, roko falis sur ĉasgardiston apud la reĝo, kiu ne 
estas vundita. 


Messina. — Tertremo dum kvin sekundoj sen akcidento. 

Rio-de-Janeiro. — Revoluciemaj okazaĵoj en Manaos; 
publikaj domoj brulis. 

Sofia. — Speciala sendito portis al Bukuresti la pac- 
kontrakton. 

Edinburgh. — La »suffragettes“ bruligis du domojn. 

Zurich. — Mortis S-ro Weber, rektoro de TTeknika 
Supera Lernejo en Winterthur. 

Reims. — Franca aviadisto Reveillard preskaŭ mortis 
pro motorbicikleda akcidento. 

Paris. — S-ino Hardi Mirza redonis al sia edzo la 
poŝtmarkojn valorantajn 20,000 frankojn, kiujn ŝi estis ŝte- 
linta. La edzo reprenis sian plendon. 

Pola. — Dum artileriaj manovroj, tri soldatoj estis mor- 
tigataj kaj du grave vundataj. 



Max Burghold Kurt Burghold 

Plczura Komitato Pol ica Komitato 


Tramlinioj 

N° 1 (blua). — Ursejo (Bŭrengraben) - Kazino - Stacidomo 

( Bahnhof) - Tombejo ( Friedhof). 

N° 2 (blua). — Returnen. 

N° 3 (blanka). — Mattenhof-Stacidomo (Bahnhof)-Kazino- 

Kursaal Schŭnzli-Breitenrain. 

N° 4 (blanka). — Returnen. 

N° 5 (ruĝa). — Burgernziel-Historia Muzco - Kazino - Staci- 

domo - Universitato (Hochschule) - Lŭnggasse. 

N° 6 (ruĝa). — Returnen. 

N° 7 (flava). — BrUckfeld - Stacidomo -Wabern (al monto 

Gurten). 

N° 8 (flava). — Returnen. 


PKESEJO B0CHLER & KO.. BERNO 

OFICIALA 



Aldono al ESPERANTO 

REDAKCIA LETERKESTO EN LA AKCEPTEJO 


25 Aŭgusto 1913 


La Kongresa Gazeto aperas ĉiutage dum la Kongresoj 


kaj kostas 10 centimojn po Numero 



OKAZONTAĴOJ 


8 h. 30 


9 h. 


10 h. 15 


3 h. 


5 h. 15 


6 h. 
8 h. 


Mardo 26 aŭgusto 

Fakaj kunsidoj en la Universitato (Lingva Komi- 
tato, Studentoj, Junuloj, Bontemplanoj). 

Funebra meso en memoro de Abato Richardson, 
en la preĝejo Trinitatis (Taubenstrasse). 

Unua Labora Kunsido de UEA en la Kazino, 
l a etaĝo, ĉambro 2. 

Tagordo : 

Raporto pri la agado deUEA. Rap. l a . (H.Hodler.) 
Financa raporto. Raporto 2 a . (Ed. Stettler.) 

Unua ĝenerala Labora Kunsido en la Kazino, 
ĉambro 2. (Ne ankoraŭ fiksita tagordo.) 

Fakaj kunsidoj en la Universitato (liberpensuloj, 
kristanoj, kuracistoj, inĝenieroj, arĥitekturistoj). 
Internacia ligo por etiko kaj kulturo. 

Teatra prezentado de n Patreco“ kaj n Ginevra , ‘ 
en Varietea Teatro, Hirschengraben. (De mardo 
matene biletoj estos disvendataj al ne-Esperantista 
publiko; do Kongresanoj tuj rezervu siajn lokojn 
en la Akceptejo. Biletoj de 1 ĝis 5 frankoj.) 


OKAZINTAĴOJ 


K0\GIIES0 IIE ESPERANTO 


La malferma kunsido 

Meze de nepriskribebla entuziasmo D-ro Zamenhof, se- 
kvata de la organiza Komitato, de la konstanta Komitato 
de la Kongresoj kaj de la naciaj delegitoj, eniras la podiumon 
de la belega kaj vasta salonego de la Kazino. Ĝis nun 
malmultaj kongresejoj estis tiel lukse konstruitaj, ke oni 
kvazaŭ ne bezonis ilin pliornami per okazaj dekoraciajoj. Tuj, 
akompanata de la orgeno, kiun majstre ludas S-ro orgen- 
inspektoro Locher, eksonas la himno Espero, kiun ĉiuj Kon- 
gresanoj ĥore kantas. La impreso estas ĉiam grandioza kiel 
kutime, sed precipe impresiga por tiuj, kiuj unuafoje ĉe- 
estas nian jaran internacian manifestadon. 


Post longaj aklamoj G-lo Sĉbert, prezidanto de l’K. K. K-, 
pro foresto de S-ro D-ro Mikolajski, malfermas la kunsidon. 
G-lo S^bert proponas elekton de jena kongresa estraro : 
Prezidanto : S-ro J. Schmid ; vicprezidantoj : S-roj de Saus- 
i sure kaj Ed. Stettler; ĝenerala sekretario : S-ro G. Chavet. 
L-a K. K- K. estis intencinta proponi kiel prezidanton S-ron 
de Saussure; sed tiu pro sia sanstato devis lasi tiun taskon 
al alia persono elektota de la Kongreso. Plie, naciaj vic- 
prezidantoj estas: Kolonelo Robinson (Britujo), S-ro Rollet 
de 1’Isle (Francujo), D-ro Arnhold (Germanujo). Tiu estraro 
estas aklame akceptita. 

S-ro Chavet, ĉiam agema, komunikas salutojn al la Kon- 
greso. E1 ilia amaso ni povas memori nur la jenajn, kiujn 
ni citas laŭ ordo de ricevo : 2-a tutruslanda Espcrantista 
Kongreso en Kiew, Esperanta junularo en Wien, Bohema 
nacia konsilantaro en Praha, prof-ro Otto Simon, Rumanaj 
Esperantistoj, kiuj ne povas partopreni pro fratmortiga milito 
kaj skribas: * Vivu la paco inter la popoloj! - Nederlanda 
katolika Esperantistaro, prelato Al. Giesswein, kiu ĉeestas la 
grandan Packongreson cn den Haag, Bavara instituto de 
Esperanto, markizo de Spaletti, prezidanto de Hispana Ruĝa 
Kruco, S-ro Bruchs el Bolivio, F-ino Schaffer, S-ro Taka- 
haŝin el Japanujo, grupo de Omsk, komerca Esperanta klubo 
de Melbourne, telegramo subskribita de dekses Esperantistoj 
en Bjelostok, 2-a Hungarlanda Kongreso de Esperanto, 
Asocio de poŝtistinoj en Wien, samideanoj el Krak6w, S-ro 
Rosenstock, S-ro Rudnicki, samideanoj el Finnlando, redakcio 
de Pola Esperantisto, S-ro Grabowski, kiu sendis versajon, 

| kaj multaj aliaj. 

| Poste S-ro Chavet konigas la liston de la oficialaj send- 
i itoj de l'ŝtatoj aŭ de gravaj internaciaj entreprenoj : 

Delegitoj de Regnoj, publlkaj Administracloj kaj 

Internaciaj Asocioj 

Aŭstrio 

Iniciata Sindikato de Bohemujo en Praha: Pitlik. 

Komerca ĉambro de Reichenberg: Wilhelm Heller. 

Costa-Rica 

La Regno: Locher, ĝenerala Konsuio en Bern. 

Germanujo 

Politeknika Supera Lernejo en Coethen: Rektoro D-ro Foehr. 

Hispanujo 

La reĝo de Hispanujo komisiis Kapitanon Perogordo por ĉecsti la 
Kongreson. 

Ministro de Progresado, ĝenerala direkcio de komerco, industrio kaj 
laboro*. D-ro Rafael de San Miilan. 

Hispana Ruĝa Kmco: Kapitano Perogordo. 

Centro aŭtonomia de komerco kaj industrio de Barcelono: Anglada. 


Svisujo 

ŝtatkonsilantaro de la Kantono de Bern: S-ro Emil Lohner, direk 
toro de la publika instruado de la kantono. 

Burĝestraro de Bern: S-ro von Buren-von Salis. 

Usono 


ŝtato Massachusetts: Pastro Horace Dutton. 
, Maine: Herbert Harris. 

. Pensylvania: Lewis B. Luders. 


Asocioj 


Tutmonda Unio por Kristana Celado: Pastro Horace Dutton. 
Intcrnacla Ordeno de la Bontemplanoj: Tamke. 

Internacia Asocio por la fondo de Mondlingva Oficejo: Rollier, 

vicprczldanto. 

Kristanaj Junulaj Asocioj : Em. Sautter. 

Internacia Oflcejo de la Eldonistoj: Alfred Melly. 

Tiam la honora prezidanto de 1’Kongreso, S-ro kolonelo 
E. Frey, eks-prezidanto de la Svisa Federacio kaj direktoro 
de la Internacia Oficejo de la Telegrafoj, ekstaras; lia bela 
vizaĝo profunde impresas la ĉeestantaron, kaj inter ĝenerala 
atento li parolas en germana lingvo. Li malfermas kongreson 
kaj bonvenigas la Esperantistojn en la lando, *kies neŭtrala 
terltorio jam ofte estis la scenejo de gravegaj internaciaj 
traktajoj kaj decidoj*. Li memorigas la Duan en Genĉve sub 
honora prezido de la eminenta filozofo Ernest Naville, kiu 
diris: „De antaŭ multaj jaroj mi estas konvinkita, ke inter- 
nada lingvo estas la natura, la necesa rezultato de la civi- 
lizado kaj precipe de la ĉiam kreskanta piimultiĝo de trans- 
port-rimedoj. Por homoj, kiuj pliproksimiĝas ĉiutage unu 
al la alia, pli grave estas ĉiutage trovi interkomprenilon.“ 
Kaj S-ro Frey mem aldonas: „Tiu aserto por mi estas same 
firma kiel geometria aksiomo.“ 

,Krel kaj vlvigl internacian lingvon signifas fari al la homaro 
nemezureblan servon, servon, kles gravecon nur tiu povas estimi, 
kiu konas la murojn starigitajn intcr la popoloj per la diverseco de 
lingvoj. Int. lingvo konstruos pontojn super tiu fosaĵo kaj ebligos al 
la anoj de diversaj lingvoj kaj gentoj la interSanĝadon de siaj ideoj 
kaj la atingon dc la plcj alta celo akirebla en la granda familio de 
popoloj la to/eremo. La toleremo en la vivo de I popoloj signifas 
la finon de malpaco kaj malamo kaj estas la unua paŝo ne por 
la forigo dc la nacla ideo — scd por la interfratiĝo kaj reciproka 

amo.“ 

Tiu bela parolado, poste tradukita de F-ino Hiiberli, estas 
tre aplaŭdata pro la altaj sentoj, kiujn ĝi montras, kaj pro 
la eminenta personeco de S-ro Frey. 

S-ro Kistler, reprezentanto de la registaro de 1’Kantono 
Bern, deziras bonvenon al la Esperantistoj en la lando de 
libereco. 


Nun reeksonas la orgeno, tnallaŭte, grize, kvazaŭ en 
nebulo; montriĝas amaso ŝanceliĝanta, en kiu disaj homoj 
sin serĉas; sed kiam ili sin renkontas, ili ne interkompren- 
iĝas, kaj pro tio eksplodas bruego de barakto kaj milito; 
dia fulmotondro aŭ homa kanonbruo surdigas, kaj el tiu 
konfuzo oni aŭdetas ĝetnojn de 1’malfeliĉa homaro ; sed 
anĝela voĉeto nun aŭdigas la lastajn sonojn de 1’Espero; timeme, 
scd obstine tiu voĉo pliaŭtiĝas, kaj fine en gloro jen estas 
la triumfa apoteozo de 1’paca homama sento, kiu nun regos 
la tutan teron. Sed vortoj ne sufiĉas inde priskribi la beleg- 
econ, la ravan artecon de tiu orgena improvizado de Fmajstro 
Karl Locher, orgeninspektoro. 

S-ro Rollier salutas la Kongreson je la nomo de la kon- 
toro por la alpreno de internacia lingvo kaj rekonas la grav- 
ecott de Esperanto. 

S-ro rektoro Boirac, prezidanto de la Esperantista Aka- 
demio, devas plenumi sanktan kaj malĝojigan devon, li 
elvokas la memoron de 1’mortintaj kunbatalantoj. D-ro P-ro 


Dor, la amiko de 1’malriĉuloj en Lyon, kiu estis antaŭ tri- 
dek jaroj rektoro precize de la Bern’a Universitato, mond- 
fama okulisto, nin forlasis preskaŭ tuj post la Krakow’a 
Kongreso, kiun li ne povis Ĉeesti malgraŭ lia deziro ĉiam 
helpi T.E.K.A. Sed ŝajnas, ke la morto prokrastis ĝis lasta 
momento siajn frapojn por fari ilin pli kruele. De Ladevĉze, 
tiu franco el Marseille, kiu ludis tiel gravan rolon por la 
propagando en Germanlando kaj precipe en Hamburg, kie 
li loĝis; se li malaperis, tamen lia bonega verko „Demandaro“ 
restos. Carlo Bourlet estis varbita al Esperanto en 1900 
de P-ro Ch. Mĉray de la Dijon’a Universitato, kaj de tiam 
ne estas eble kalkuli liajn servojn al nia afero ; ni perdis 
plej energian propagandiston, kiu inter aliaj sukcesis favorigi 
al nia movado la potencan Turing-Klubon de Franclando 
kaj la firmon Hachette. La lasta, kiun kovris tero antaŭ 
tri tagoj, estas Abato Richardson, kiu estis sin tute doninta 
al la Esperanta movado inter katolikoj kaj kiu preparis la 
baldaŭan kongreson en Roma; dank’al li, malgraŭ lia mal- 
ĝojiga foresto, tiu kongreso sukcesos post kelkaj tagoj. 

S-ro Schmid proponas, ke la Ĉeestantaro solene leviĝu 
por funebre honori tiujn mortintojn; emocio tiam regas en 
ĉiuj koroj. 

S-ro P-ro de Saussure faras sian solenan paroladon ofte 
aplaŭdatan, kiun ni aparte publikigos. 

Poste sekvas longa vico de la alparoladoj de divers- 
lingvaj naciaj delegitoj : 


Naciaj Delegitoj 

Austrio-Hungarujo 

Germana lingvo: D-ro Albert Engler. 

Itala lingvo: D-ro Ghez. 

Hungarujo: S-ro Vaniĉek. 

Belgujo 

F-ino Maria Posenaer. 

Bulgarujo 

Ivan Krestanov. 

Britujo 

Kolonelo J. Pollen. 

Skotlando: W. Ross. 

Irlando: D-ro Jameson Johnston. 

Kimrujo: Jack Edwards. 

Danujo 

J. Lunbach. 

Finnlando 

K. von Frenckell. 

Francujo 

Profesoro Raoul Bricard; Sergeant. 

Germanujo 

Profesoro Ledermann; D-ro Mybs. 

Gibraltar 

Kolonelo Pollen. 

Hispanujo 

Kapitano Perogordo; D-ro de San Millan. 
Kataluna lingvo: Alfonso Sabadell. 

Italujo 

Pier Carlo Monti, Attilio Vaona. 

Nederlando 

Vermaas. 

Portugalujo 

Rodolfo Horner. 

Rusujo 

D-ro Andreo Fiŝer, S. Obruĉev. 

Svedujo 

Teodor Rosengren. 

Aŭstralio 

F-ino Sinotte. 

Oceanio 

Malajaj ŝtatoj: Ariffin. 

Nun dum streĉita atento de ĉiuj kongresanoj, S-roGeneralo 
Sĉbert, ano de la Franca lnstituto, ekstaras, kaj je la nomo 
de 1’tutmonda Esperantistaro diras ĝian senfinan dankemon kaj 
admiron al S-ro D-ro Zamenhof pro lia majstra verko. Li trans- 
donas al la prezidanto de la Kongreso, S-ro Schmid, oran 
medalon, kiu prezentas unuflanke la bildon de tiu, kiu ne 
volas esti Majstro kaj aliflanke artan simbolon de Esperanto. 
Tiu medalo estas elpensita de S-ro de Saussure, laŭ la 
spesmila sistemo ; similajn arĝentajn povos aĉeti ĉiuj Kongres- 
anoj. S-ro Schmid sendas belan Svisinon nacie vestitan por 
donacprezenti al la Majstro tiun ĉefverkon. La staranta 
ĉeestantaro entuziasme aplaŭdas kaj ovacias la kreinton de 
la sola reala kaj praktika helpa lingvo. Dume alia Svisino 
prezentas al tre afabla S-ino Zamenhof belan bukedon da 
ruĝaj rozoj surhavantan svisfederacian blankan krucon el 
edelvejsoj. 

Post diversaj komunikoj de la ĝenerala sekretario, 
S-ro Schmid fermas la kunsidon, kaj duin la eliro S-ro Locher 
lastfojon sonigas sian orgenon. L. P. 

Marŝado de la Kongresanoj 

Dimanĉon, je la sesa amasiĝas sur la Herrengasse antaŭ 
la Kazino Ĉirkaŭ la naciaj flagoj la mil Kongresanoj. Dank’ 
al agemo de I’ Komisionanoj ordo baldaŭ regas, kaj sekvante 
la urbmuzikistaron, kiu ludas gajajn marŝariojn, la tuta Kon- 
gresanaro ekiras tra la Marktgasse kaj la Spitalgasse ĝis la 
stacidomo kaj de tie tra la Christoffelgasse, preter la mo- 
numento al la Universala Poŝta Unio, tra la Bundesgasse 
ĝis antaŭ la Federacia Palaco. Multaj Kongresanoj portas 
verdajn flagojn. La stratoj estas superplenaj je Bemaj kaj 
fremdaj rigardantoj, kiuj tre interesiĝas. Sed kiam la sek- 
vantaro alvenas sur la Bundesplatz, la rigardantoj estas tiel 
multegaj, ke oni devas iom atendi autaŭ ol grupiĝi. Tiam 
la urbmuzikistaro solene ludas la svisan nacian himnon ; ĉiuj 
kapoj senĉapeliĝas, kaj ĉiuj, nepre ĉiuj, kantas tiun himnon 
al libereco. Kaj nun tra la Amthausgasse reekmarŝas la 
Kongresanaro ĝis la Kazino. Tie, sur vasta balkono, S-ino 
kaj D-ro L. L. Zamenhof, ĉirkaŭitaj de la estradaj eminen- 
tuloj, kiuj intertempe trinkis teon. La sekvantaro helike 
amasiĝas kaj haltas antaŭ la balkono. Post ovacio al la 
kreinto de Esperanto, la Kongresanoj iiore kantas la Esperon 
akompanatan de la urbmuzikistaro. Dum tiu kantado, la 
vidaĵo, el la balkono, de la placo tute nigra je homoj estis 
tre impresiga. 

Elektra lumlgo de la Katedralo 

Dimanĉon vespere je la 9-a, la Katedralo estis tre bele 
lumigata per elektro dank’al la Bern’a Societo por la Fremd- 
uloj. Tiu lumigo tre efike reliefigis la admirindan gotikan 
konstruajon. 

Diservoj 

Tri diservoj okazis dimanĉon matene; la hebrea en la 
Sinagogo kun prediko de S-ro Rabeno Saphra ; la prote- 
stanta en la preĝejo Heiliggeist kun prediko de S-ro Pastro 
Rust; la katolika en la preĝejo Trinitatis kun prediko de 
S-ro Abato Raici, el Buda-Pest. 


MALFERMA PAROLADO 

de 

S-ro R. DE SAUSSURE 

Kara Majstro, Doktoro Zamenhof , 

Estimata honora Prezidanto kaj O/icialaj Delegitoj, 
Estimataj kongresanoj. 

Lastan jaron, ĉe la 8-a universala Kongreso de Esperanto 
en Krakovo, D-ro Zamenhof en sia oficiala parolado faris 
al la Esperantistaro deklaron tute ne atenditan : 


*Konsciante — li diris — ke, ĝis sia plena fortikiĝo, 
nia afero bezonas ian enkorpigitan standardon, mi — lau 
via deziro — dum 25 jaroj plenumadis tiun rolon, kiel mi 
povis, kaj mi permesadis, kvankam tre nevolonte, ke vi 
vidu en mi ĉefon kaj Majstron. Sed nun permesu al ini, 
ke mi fine formetu de mi tiun rolon. La nuna kongreso 
estas la lasta, en kiu vi vidas min antaŭ vi; poste, se mi 
povos veni al vi, vi ĉiam vidos min nur inter vi.“ 

Kaj inter la diversaj kaŭzoj, aluditaj de D-ro Zamenhof, 
por klarigi sian decidon, li diris interalie: 

„Nun, kiam nia afero estas jam sufiĉe forta, estas necese, 
ke ĝi fine fariĝu absolute libera, ne nur libera de ĉiuj per- 
sonaj dekretoj, kia ĝi fariĝis jam antaŭ 25 jaroj, sed aukaii 
de ĉiu efektiva aŭ ŝajna persona inĵluo. Estas necese, ke 
la mondo sciiĝu tute klare, ke Esperanto povas havi aŭ ne 
havi siajn elektitajn gvidantojn, sed ke ĝi posedas nenian 
konstantan Majstron.' 1 

Fininte sian paroladon, D-ro Zamenhof kredis, ke li 
povas tiain tute simple forkuri de la publika scenejo, ofenda 
por lia modesteco, kaj sin kaŝi inter la multnombraj kon- 
gresanoj; kaj efektive li forlasis la oficialan podiumon, kie 
sidas kutime la kongresestraro kaj malaperis en la popolon 
Esperantistan. Tiel surprizitaj estis la kongresanoj, ke ili eĉ 
faris nenian provon, reteni perforte la Majstron sur la podiumo. 

Sed nun pasis preskaŭ unu jaro, kaj pripensinte la aferon, 
multaj Esperantistoj, se ne ĉiuj, venis al la konkludo, ke, 
kiel ajn doloriga estas por ili la decido de nia Majstro, ĝi 
tamen estas decido grandanima, kaj bonefikonta sur la 
estontecon de nia movado. D-ro Zamenhof, kvankam li 
ĉiam portas okulvitrojn, estas liomo tute nc miopa, kaj la 
demandon pri lingvo internacia li juĝas de punkto tre alta 
kaj foren videbliganta. Li komprenas, ke la homa vivdaŭro 
estas tempo tre mallonga kompare kun la teinpo postulita, 
por plene efektivigi la realigon de lingvo internacia. Jam 
dum 25 jaroj li fervore kaj senlace direktadis la movadon 
Esperantistan tra ĉiuj malhelpoj kaj kontraŭventoj : la infano 
„Esperanto“ estas nun plenkreska, kaj alvenis la tempo, 
kiam ĝi devas sin disigi de la patro, por konkeri la mondon 
per siaj propraj fortoj. Certe tiu momento estas doloriga 
por la filo, kaj ankaŭ — mi kredas — por la patro ; sed 
por ambaŭ ĝi estas esperplena matenruĝo de komencanta 
nova periodo. 

Tamen, kvankam ni ne volas kontraustari al la decido 
de D-ro Zamenhof pro tio, ke li juĝas ĝin oportuna, utila 
kaj eĉ necesa por la movado Esperantista, kvankam ni ne 
povas malhelpi, ke li jam lastan jaron demetis sian oficialan 
rolon, ni almenaŭ ne volas permesi al nia majstro, ke li 
forlasu sian oficon tiel nerimarkite, kvazau nenio grava estus 
okazinta. Pro tio, kara Majstro, permesu nun al mi, esprimi 
al vi oficiale la profundan dankon, admiron kaj amsenton 
de la tuta Esperantistaro, ne nur por via genia verko, sed 
precipe ankaŭ por la nova sento, aperinta en la mondon 
antaŭ 25 jaroj kaj nun enkorpigita en Via modesta persono. 

La Organiza Komitato decidis solenigi la transiron de 
la unua al la dua periodo de nia historio per la stampigo 
de memoriga ora medalo, kiun nia kolego S-ro Jakob 
Schmid oficiale prezentos hodiaŭ al D-ro Zamenhof, je la 
nomo de la tuta kongresanaro kaj sendube ankaŭ kun la 
aprobo de la tuta Esperantistaro. 

La unua periodo de la Esperantista historio forpasis: 
vivu la dua ! Ĝi estu la decida periodo, dum kiu Esperanto 
enradikiĝos pli forte en la tuta mondo! Vivu la IX-a Kon- 
greso kaj vivu Zamenhof! 

Mi estus dezirinta en tiu parolado, fari resumon de la 
verko de Zamenhof kaj de la historio de Esperanto dum la 
lastaj 25 jaroj ; sed la limigita tempo, kiun mi disponas, 
ne permesas tion ; mi devas lasi tiun taskon al pli kom- 

petentaj personoj, des pli, ke dum tiu-ĉi jaro aperis en la 
esperanta literaturo bonaj historioj de Esperanto, kies legadon 
mi rekomendas a) ĉiuj. 

Mi volas nur diri al nia Majstro, ke, kvankam la tempo 
de lia oficiala rolo estas nun pasinta, ni ne ĉesos vidi en 
li la amatan simbolon de Esperanto, kaj la samideanoj sin- 
cere cspcras, de dum ankoraŭ multaj jaroj ili havos la ĝojon 
vidi lin inter si. (Daŭrigota.) 


GINEVRA 

En tiu originala Esperanta teatraĵo S-ro Edmond Privat 
prezentas la personojn de la malnova Kelto-Kimra legendo 
pri reĝo Arturo kaj la kavaliroj de la Ronda Tablo. La reĝo 
Arturo estas altanima, mistike idealista monarko, kiu plenu- 
mas nur sian altan popolkondukantan rolon. Nek en siaj 
zorgoj, nek en sia alta idealo li partoprenigas sian edzinon, 
la belan reĝinon Ginevra. Tio suferigas ŝian noblan koron 
kaj scnteman animon. Franca kavaliro Lancelot amas la 
reĝinon kaj rericevas de ŝi nur tute ĉastan amon, ĉar ŝi 
deziras resti fidela al respektata kaj grandanima edzo. ŝi eĉ 
postulis dc Lancelot, ke li longe forrestu de ŝi, sed la reĝo 
mallerte sendas Lancelot por distri la reĝinon unu tagon 
kiam ŝi desiris diskuti kun li pri reĝaj aferoj. Spionema 
princo Modredo deziras krei skandalon, kalumnie perfidas 
la ĉastajn geamantojn parolante al la reĝo Arturo kaj aran- 
ĝas draman kaptilon por surprizi Lancelot kaj la reĝinon 
dum tute honesta renkontiĝo en la reĝina ĉambro. 

Krom ĉefa peozia kaj literatura valoro por nia lingvo, 
la drarno entenas delikatan psikologian observon pri danĝera 
kulpo dc idealiste egoista granda viro, kiu maljuste ignoras 
la altan valoron de virina kunlaboro por socia bono. 

Kvankam la dramo entute plene akordiĝas kun tempo, 
moroj kaj poezieco de tiu malnova legcnda epoko, la aŭ- 
toro sukcesis enmeti ankaŭ aktualan kaj Ĉiutempan homan 
intereson. 

Ni ne dubas, ke la konataj geaktoroj de la Reĝa Flandra 
Teatro, kiujn ni jam aplaŭdis en Antverpeno, donos per sia 
talento meritatan sukceson al tiu nova verko de nia ŝatata 
kunlaboranto Edmond Privat, kaj artan ĝuon al ĉiuj kon- 
gresanoj. A. R. 


„ PATR ECO“ 

Ni renkontis S-inon M. Wolf, la tre ŝatindan aŭtorinon 
de 1'vivdramo B Patreco“, kaj ni al ŝi demandis, kiun celon 
ŝi volis atingi per sia verko. Tre afablc ŝi bonvolis respondi : 

„Patreco estas la rezulto de meditado kaj kompato; 
medito pri tro ofte okazanta fakto, kompato al la malfeliĉa 
junulino trompita kaj forlasita, kompato al la senhelpa in- 
faneto. Estas verŝajne tiu kompato, kiun oni scntas tra la 
tuta verko, kiu sukcesigis la francajn prezentadojn. - 

Ni do esperas, ke ĉiuj kongresanoj ĉeestos kaj aplaŭdos 
tiun dramon, kaj antaŭ ol foriri el Bern akiros ĉe la Esper- 
antia Librejo la libron, kiu estos por ili altvalora memoraĵo. 

L. P. 


Tra la kongreso 


Nelacigebla propagandistino, jam de ĉiuj bone bonata, 
estas F-ino Gĉrard, Konsulino de UEA en Paris. Ŝi kuraĝe 
alprenis novan taskon : ŝi reklamas por la X“ Kongreso en 
Paris, kaj disdonas aliĝilojn, kaj kolektas enskribiĝojn. Aliĝo 
kostas 15 frankojn, kaj 14 estos redonataj, se ĉeesto de 
V Kongreso ne estos ebla. Nur aliĝintoj ricevos de januaro 


1914 la ĉiumonatan specialan gazeton de 1’ Kongreso. Se, 
nekredeble, iu ne konas ŝin, oni povos facile rekoni F-inon 
Gdrard : malhelverda robo kun nigraj punktoj, blanka ĉapelo 
kun blua ruĝa rubandeto (Paris’aj koloroj). 

.•. La Akceptejo estas malfermita de la 8-a V* matene 
ĝis la 6-a */* vespere. 

.-. La Kongresa poŝtoficejo estas malfermita de la 8-a 
matene ĝis la 7-a vespere. 

.*. La Vendejo estas malfermita matene de la 8-a */* 
ĝis la 12-a kaj posttagmeze de la 2-a ĝis la 6-a. 

.•. Lundon, merkredon kaj vendredon vespere je la 
8-a */* en la katedralo okazos belcgaj orgenaj koncertoj ; enir- 
pago: 1 franko. La orgeno, konstruita en 1849, havas 
65 voĉojn. 


Tra la mondo 


New-York. — Oni trovis sub la ĉambro de urbestro 
S-ro Gaynot, en City Hall, kvin kartoĉojn de dinamito, 
kiuj estus povintaj eksplodigi la tutan domon. 

Washington. — Prezidanto Wilson mem sin prezentos 
antaŭ la Deputitaron kaj la Senaton por legi la proklamon 
pri la meksikaj aferoj. Li klarigos, kion Usono faris por 
restarigi la pacon. 

Cagliari. — Sardenjaj arbaroj brulas. 

Londono. — Brulado okazis en la petroltenejoj de la 
Standard Oil. 

Bcrlin. Princino Friedrich-Wilhelrn naskis filinon. 

Parizo. — Generalo de Nĉgrier mortis sur la ŝipo 
Reĝo-Herold dum vojaĝo al Spitzberg. 

Pola. — Vic-admiralo grafo Lanjus mortis pro vundoj 
post la pafakcidento. 

Saint-T ropez . — Okazis la entombigo de Emile Ollivier. 

Hago. — La ferma kunveno de la Pac-Kongreso okazis 
sabaton. La Kongreso kunvenos en Vieno dum 1914 kaj 
en San Francisko dum 1915. La Kongreso decidis sendi 
telegramon al la prezidanto de Usono por danki lin pri lia 
sintenado kontraŭ pacifistoj. Ĝi akceptis rezolucion por peti, 
ke la Usona registaro ne konstruu fortikaĵon sur la Panama 
kanalo. 



(En la Kazino) 

Aldono al ESPERANTO 


REDAKCIA LETERKESTO EN LA AKCEPTEJO 


26 Aŭgusto 1913 


La Kongresa Gazeto aperas ciutage dum la Kongresoj 


kaj kostas 10 centimojn po Numero 



OKAZONTAĴOJ 


8 h. 30 


10 h. 15 


12 h. 15 


3 h. 


3 h. 


5 h. 


7 * 


8 h. 


Merkredo 27 aŭgusto 

Fakaj Kunsidoj en la Universitato (Scienca Aso- 
cio, fizikistoj, ĥemiistoj, ruĝkrucanoj, socialistoj, 
E. L. A.). 

2-a Labora Kunsido de UEA en la Kazino 
(ĉambro 2, 1-a etaĝo). Ĉiuj Kongresanoj rajtas 
ĉeesti, sed nur Esperantianoj voĉdoni. 

Tagordo : 

Financa raporto. Rap. 2-a (Ed. Stetfler). 

Raporto pri la Interŝanĝa Fako. Rap. 3-a (M. L6vy). 
Raporto pri la Studenta Fako. Rap. 4-a (J. Mareŝ). 
UEA kaj ne-Esperantistoj. Rap. 5-a (R. Perez). 
Pri Esperanto diplomoj. Rap. 6-a (Th. Rousseau). 
Oficiala festeno en la Kazino (3 frankoj ; antaŭ- 
mendu biletojn). 

(tre precize) Fotografado de la tuta Kongresanaro 
sur la piedpilkludejo, malantaŭ la Historia Muzeo, 
trans la ponto Kirchenfeld. 

2-a ĉenerala Labora Kunsido en la Kazino 
(ĉambro 2), (Ne jam fiksita tagordo). 

Fakaj kunvenoj en la Universitato (teozofoj, 
juristoj, instruistoj, progresemuloj, ekzamenoj de 
la Internacia Instituto de Esperanto). 

Granda Koncerto de la Bern’a Virhoro, Kvarteto 
kaj Solistoj, en la Kazina Ĉambrego. 


OKAZINTAĴOJ 


KONGRESO DE UEA 


Solena malferma kunsido 

Ĝi okazis lundon vespere je la 3-a en vasta ĉambrego 
de 1’ Kazino. De unu jaro, la Komitato de UEA meritis 
nur unu riproĉon, nome ke ĝi elektis por tiu grava kaj 
interesega manifestado tro malvastan ĉambron: ne kvincent 
personoj povis eniri, kaj multaj devis staradi, kaj ĉiuj sufe- 
retis pro varmo. Sed tiu riproĉo ne estas tute meritita, Ĉar 
la elekto de la ĉambro estis bazita sur antaŭaj spertoj en 


Antwerpen kaj en Krak6w, kie vere tro maimultaj personoj 
ĉeestis. Sed hieraŭ estis plene triumfa sukceso, kiu plej 
trafe pruvis la nepran interesegon, kiun ĉiuj Esperantistoj, eĉ 
ne Esperantianoj, havas por nia jam kvinjara tutmonda Asocio. 

La tre ŝatata Prezidanto de UEA, S-ro H. B. Mudie nun 
vojaĝas, kaj ne por*plezuro, en Kanado. Do S-ro Rousseau, 
Vic-Prezidanto de UEA, lin anstataŭis kaj mem prezidos la 
tutan Kongreson de UEA. 

Sur la estrado ĉeestas, ĉirkaŭ S-ro Rousseau, S-roj Gene- 
ralo Sĉbert, Hodler, Stettler, Privat, Schmid, Rollet de 1’Isle, 
Arnhold, Kolonelo Pollen, von Frenckell, Luders kaj aliaj. 

Estis ne atendita kaj agrabla surprizo, kiam bonega 
nnera orhestro eksonigis, sub direkto de 1’ majstro Herrmann, 
la Uverturon de la Edziĝo de Figaro (Mozart). Cetere, inter 
la paroladoj, sekvis aliaj muzikajoj : Valso Laura (Milflcher), 
Geedziĝa Marŝo (Mendelsohn), Largo (Haendel). 

S-ro Rousseau malfermas la 4-an Kongreson de UEA, 
kaj transdoninte diversajn salutojn, li faris antaŭ la tre aten- 
tema publiko sian malferman paroladon, en kiu oni retrovis 
la precizemon, kiu lin karakterizas. Tiu parolado, klu havis 
grandan sukceson, aperos aparte en nia Kongresa Gazeto 
w Esperanto“. 

S-ro Rousseau donas la parolrajton al S-ro kolonelo 
Pollen, kiu legas la tekston de la parolado de S-ro H. B. 
Mudie, prezidanto de UEA. Spritajn vortojn li aldonas, kaj, 
laŭ aklame akceptita propono de S-ro Rousseau, la 4 a Kon- 
greso decidas sendi al S-ro Mudie salutan kaj dankan leteron. 

S-ro Schmid, komitatano de UEA kaj prezidanto de la 
Organiza Komitato de l’Bern’aj Kongresoj, salutas la Kon- 
greson kaj deziras bonvenon al la kongresanoj. Klel pri- 
laborinto de tiu grava kaj feliĉa decido, li memorigas, en 
kiaj kondiĉoj okazis la antaŭaj Kongresoj de UEA, kaj 
montras la profiton de la nova aranĝo aplikata unuafoje al 
tiu Kongreso, nome la opa kotizaĵo (al la Universala kaj 
al la Esperantia), kiu ne nur ŝparigas al la kongresanoj, 
sed ankaŭ donas al ili la eblon ĉeesti la kunvenojn de UEA 
kaj konatiĝi kun agado de nia Asocio. 

S-ro Hodler, la tiel admire kompetenta direktoro de la 
C. O. de UEA (right man in the right place), tiam faras 
sian tre dokumentitan paroladon : „Kiel nun staras UEA? U 
Montrinte la rezultatojn de 1’grava ŝanĝo en la statutoj, 
nome de la plialtigo de la kotizaĵo, malgraŭ kiu restis fidelaj 
preskaŭ 6000 anoj, li dankas al ĉiuj kunpenintoj, sed pre- 
cipe al la modestaj delegitoj de UEA, kiuj ŝparis nek tem- 
pon nek klopodojn por konservi la plej grandan parton de la 

antaŭaj membroj (9000). Li citas !a 40 delegitojn, kiuj nun 
varbis pli ol 20 anoj kondiĉe, ke tiuj estu almenaŭ la du 
trionoj de la antaŭa jaro. S-ro Hodler, bazinte sian diron 
sur la sperto, insistas precipe pri la neceso de la individua 
varbado. kiu ĉiam liveris kaj liveros pli gravajn rezultatojn 
ol la ĝenerala tro universala propagando. Ni laboru inter- 
nacie, sed ĉiu laboru individue. Tiuj tre pravaj ideoj estas 
tre favore akceptataj, kaj ĉiuj ĉeestantoj montras per siaj 
varmaj aplaŭdoj, ke li pravege parolis. Ni poste aperigos 
en la gazeto „Esperanto“ la tutan tekston de tiu parolado, 
en kiu ĉiuj Esperantistoj kaj Esperantianoj plezure retrovos 
la metodan karakteron de nia dankinda direktoro kaj ricevos 
utilajn instruojn. 

Laŭ propono de S-ro Rousseau unuanimaj varmegaj dan- 
koj estas voĉdonitaj al la Direktoro kaj al ta Vic-Direktoro 
de la C. O. de U. E. A. 

Nun, nia malnova juna beletristikulo, la eminenta oratoro 
S-ro Privat komencas sian festan literaturan paroladon : n La 
nuna tasko de Espcrantismo * . Rave, ĉarme, entuziasmige 
li parolas; la vortoj fluas, la frazoj flugas, kaj la ideoj 
svarmas. Analizi tiun paroladon estas simple neebla tasko. 
Cetere, kiel kutime, S-ro Privat parolas kvazaŭ senprepare; 
duni la parolado de S-ro Hodler li notis kelkajn vortetojn 
sur papereton, kaj tio sufiĉis. Sed nun ni ĉiuj petas S-ron 
Privat (ĉu ni devos postuli?), ke li, afable kiel ĉiam, bon- 
volu revoki siajn memorajojn kaj verki skribe sian nepri- 
skribeblan paroladon, kiun ni plezure aperigos en nia Kon- 
gresa Gazeto. Tion deziras ĉiuj kiuj ĉeestis, ĉiuj kiuj staris 
premataj ekster la ĉambro, ĉiuj kiuj kontrauvole ne povis 
veturi al Bern. S-ro Edmond Privat, ĉu vi rifuzos? Ne, 
ĉar ĉarma S-ino Privat kunigos sian peton al la nia, kaj 
ni sukcesos. Karaj legantoj, do zorge ellegu nian gazeton, 
en kiu baldaŭ estos presita la festa parolado de la plej 
elokventa kaj talenta paroladisto inter la Esperantistoj. ĉu 
necese diri, ke entuziasmaj aklamoj salutis la finon de tiu 
parolado ? 

Post diversaj komunikoj de S-roj Rousseau kaj Stettler, 
grava deziresprimo estas unuanime, unukore, akceptata; nome 
ke de nun en ĉiu Universala Kongreso de Esperanto ununura 
sola kotizajo valoru ankau por la Kongreso de UEA por 
ke tiel Ĉiuj povu ĉeesti la instruajn kunvenojn de nia Asocio. 

Je la 5-a ’ *, S-ro Rousseau fermas la kunsidon. L. P. 



Fakaj Kunsidoj. 

Kuracistoj. — (TEKA). Lundon je la 8-a 5 ? en la 
Universitato, kunsidis 25TEKA-anoj sub prezido de S-ro 
D-ro P-ro Jameson Johnston, prezidanto de TEKA; oficis 
kiel protokolisto S-ro D-ro Christen. La prezidanto emocie 
kaj emociige elvokis la memoron de 1’mortintoj, kaj precipe 
de respektegata D-ro P-ro Dor, prezidinto de TEKA, kiu 
antaŭ 30 jaroj estis rektoro de la Bem’a Universitato. Post 
legado de 1'raportoj de la prezidanto, de !a sekretario kaj 
de la redakcia sekretario de „Kuracisto“, tiu kunveno, pure 
administra, unuanime voĉdonis honoran membrecon al S-roj 
D-roj Forel kaj Mybs. Sciencaj kunsidoj okazos mardon 
vespere kaj sabaton matene. J. J. 

Socialistoj. — Lundon matene okazis en la Universitato 
la 1-a kunveno de la Esperantistaj socialistoj, kun ĉeesto 
de sesdek personoj, sub prezido de S-ro Hermant, internacia 
sekretario, helpata de S-ro Couteaux, protokolisto, unuanime 
elektitaj. Post parolado de la prezidanto, sekvis salutoj de 
anoj el diversaj nacioj: S-ro Tesch (Frankfurt), S-ro Jost 


(Zflrich), D-ro Schulhof (Bohemujo), S-ro Cimr (Aŭstrio), 
S-ro Gouchon (Lyon), F-ino Fryer (London), S-ro Richter 
(Leipzig), S-ro Goodliffe (Letchworth), k. a. Oni decidas tuj 
prepari por la Bernanoj grandan publikan propagandkunvenon, 
kiu okazos jaŭdon vespere kun partopreno de kelkaj plej 
konataj socialistoj en Bern. Paroladoj en Esperanto de 
ĉiunaciaj socialistoj estos tradukataj germanen. J. C. 

Instruistoj. — En la Universitato kunvenis ĉirkaŭe 50 
geinstruistoj reprezentantaj 15 naciojn diverslingvajn entute. 
Bedaŭrinde forestis la eminenta Prezidanto de I.I.A., P-ro Cart. 
Tial devis malfermi la kunsidon S-ro Jacob, el Antwerpen, 
sekretario-kasisto. Li unue petis bedaŭregan funebron stari- 
ĝon deTĉeestantoj pro la morto de nia tiel altestiminda 
Abato Richardson. Poste li raportis pri la financa stato, kaj 
oni povis konstati la sindonon kaj ĝustemon de nia sekre- 
tario kaj ke oni povas lin fidi por konduko de nia afero en 
sukcesa vojo. S-ro Giraud je 1’nomo de S-ro Aiziĉre, franca 
prezidanto, raportis pri agado de 1’franca societo instruista 
kaj faris merkredon diskutotan proponon pri federaciiĝo de 1’ 
naciaj esperantaj instruistaj societoj. Alinaciaj delegitoj ankaŭ 
iom parolis pri sialanda agado. S-ro Jacob gratulis forestan- 
tajn kolegojn Danajn kaj Saksajn, kiuj fondis nacian so- 
cieton, kaj fine lin gratulis la tuta kunvenantaro pro lia 
senlaca kaj akurata laboro. Venonta kaj lasta kunveno okazos 
merkredon je la 5-a vespere samloke. Tagordo : l c Elekto 
de duono el la estraro. 2'' Intemacia Federacio. — A. G. 

(Kongresa Gazeto raportas nur pri Fakaj Kunsidoj, 
kies sekretarioj sendis rnallongan raporton. Leterkesto de 
r Redakcio en la Akceptejo.) 

Tra la kongreso 


. • . Arta portreto de mortinta D-ro P-ro Dor, eks-rektoro 
de la Bern’a Universitato, mondfama okulkuracisto, prezi- 
dinto de TEKA, estas ekspoziciata en la Kazino. Tiu helio- 
gravurajo estas aĉetebla ĉe ia Vendejo de S-ino A. Farges, 
direktorino de Lyon’a Esperanto-Oficejo. 

. • . S-ro Cotton, profesoro Ce la Supera Normala Lemejo 
(Paris), ĵus ordenita Kavaliro de I’ Honora Legio, alvenis 
kun sia juna edzino. 

. • . La Kongresanoj bonvolu senprokraste aĉeti biletojn 
por la Oficiala Festeno (Fr. 3) kaj por la Ekskurso al Inter- 
laken (Fr. 10). 

.*. S-ino Edmond Privat, antaŭe malsaneta, tamen al- 
venis en Bern. 

.*. Enterigo de Abato Richardson okazis lundon en 
Bossey (apud Genĉve). 

. ■ . Alvenis hieraŭ en Bern S-ro Colas, ĝenerala sekre- 
tario de la katolikaj Esperantistoj, kiu nun lastpreparos la 
vojaĝon al Roma. 

. • . Multaj leteroj alvenis por Kongresanoj en la Poŝtan 
Oficejon de I’ Kongreso (Kazino, teretaĝo, ĉefa enirejo). 

MALFERMA PAROLADO 

de 

S-ro R. DE SAUSSURE 

• (Sekvo.) 

Kaj nun komencas nova periodo. Ne malantaŭen, sed 
antaŭen ni devas rigardi, ĉar ankoraŭ malfacila estas !a vojo 
kaj granda estas la laboro. 

Kiel junulo, adiaŭante la patron hejmerestantan, ni devas 
starigi la programon de nia nova vivo kaj ĝin organizi laŭ 

niaj fortoj kaj vivrimedoj; ni devas ekzameni, kiamaniere 
ni devas anstataŭigi la oficialan rolon de D-ro Zamenhof, 
kaj kiamaniere ni povas kompletigi la nunajn instituciojn de 
Esperanto kaj de la Esperanta movado. 

1- e. En niaj universalaj kongresoj la malĵerman paro- 
ladon devas fari de nun la kongresprezidanto. Tiu propono 
kompreneble ne venas de mi, kiu estas en malbona situacio, 
por ĝin fari ; ĝi venas de Prof. Boirac, prezidanto de nia | 
Akademio. D-ro Zamenhof unue proponis, ke S-ro Boirac 
faru la kutiman malfemian paroladon anstataŭ li. Sed S-ro 
Boirac ne volis akcepti. Tion ni Ciuj povas bedaŭri, ĉar li 
certe estus parolinta pli elokvente kaj pli kompetente ol mi ; 
tamen mi opinias, ke li agis saĝe kaj por la bono de nia 
movado, ĉar povus esti malutile kaj eĉ danĝere, elekti iun 
el la Esperantistoj, eĉ la plej eminentan, kiel kvazaŭ here- 
donton aŭ posteulon de Zamenhof. *Se mi parolus tiun-ĉi 
jaron kiel prezidanto de la Akademio, skribis S-ro Boirac, 
— mi devus paroli ankaŭ proksiman jaron ĉe la X a kon- 
greso kaj ĉe ia XI* kaj ĉe la XII*, k. t. p. Mi do opinias, 
ke multe pli logike kaj konvene estus, se tuj de nun la 
malferma parolado de niaj kongresoj estus farata de la Kon- 
gresprezidanto, kiel tio okazas en ĉiuj aliaj kongresoj inter- 
naciaj.“ Kaj S-ro Boirac aldonis, ke tio estis ankaŭ la 
opinio de la Konstanta Komitato de la Kongresoj (K. K- K.). 
Mi ne dubas, ke tiu propono estos favore akceptata de la 
Esperantistaro, ĉar per ĝi ni ne nur evitas la riproĉon, ke 
ni elektis novan kvazaŭreĝon anstataŭ Zamenhof, sed ni 
ankaŭ donas al nia nova organizo karakteron vere demo- 
kratan kaj bazitan sur egaleco de rajtoj por ĉiuj popoloj. 

Se kelkaj malamikoj niaj malbonintence pretendis, ke la 
Esperantistoj havas reĝon, tion ili nun ne plu povos diri, 
ĉar laŭ la nova reĝimo Esperantistujo fariĝas respubliko vere 
demokrata. Tamen unu rimarkon mi deziras fari : la elekto 
de la Kongresprezidanto, kiel ĉeforatoro de la solena mal- 
ferma kunsido estas certe tre taŭga, ĉar tiamaniere ĉiu nacio, 
unu post alia, havos la okazon esprimi siajn proprajn de- 
zirojn koncerne la movadon Esperantistan, sed plej necese 
estas, ke la kongresprezidanto estu sole responda pri tio, 
kion li diras. Bonvolu do, mi petas konsideri inian nunan 
paroladon, kiel nuran esprimon de personaj opinioj, des 
pli, ke mi disponis tre mallongan tempon, por ĝin prepari. 

2- e. Koncerne la elekton de la ĉiujara prezidanto: ĝis 
nun laŭ la regularo de kongresprezidanto estis elektata de 
la kongreso mem, post propono de la KKK, kaj tio signi- 
fas, ke la prezidanto estas elektita je la lasta momento: 
tiamaniere li ne havas la tempon, zorge prepari la tekston 
de la malferma parolado. Ni do esperu, ke iam kongreso 
ekzamenos tiun demandon kaj trovos por ĝi taŭgan solvon. 

3- e. Koncerne la Lingvan Komitaton kaj Akademion, 
la decido de D-ro Zamenhof alportas en tiujn instituciojn 
nenian senteblan ŝanĝon. lli estas, kiel antaŭe, nia supera 
kaj sola lingva aŭtoritato. La sola ŝanĝo alportata de la 
nova stato de aferoj estas eble la pligrandigo de la morala 
aŭtoritato de la Akademio kaj de la Lingva Komitato. Sed 
nun, ĉar ni devas organizi nian movadon sendepende de 
D-ro Zamenhof, ni devas konsideri la Lingvan Komitaton 
kaj la Akademion kiel la solajn lingvajn aŭtoritatojn. 

4- e. Koncerne la internacian organizadon de la Espe- 
ranta movado, la nuna momento estas plej oportuna por 
definitive solvi tiun gravan kaj malfacilan demandon, kiu de 
kelkaj jaroj estas vigle diskutita kaj parte solvita per la 
kreado de Administra Komitato de la Centra Oficejo kaj de 
„rajtigitaj delegitoj - . Sed ekzistas ankoraŭ malfacilajoj, pre- 
cipe pri la maniero kolekti la monon, necesan por subteni 
la centrajn instituciojn. Ĉar tiu demando, pri internacia or- 
ganizado, kaŭzis multajn diskutojn pli — malpli akrajn, 


permesu al mi esprimi pri tiu temo kelkajn personajn 
opiniojn : 

La ĉefa diferenco inter la Esperantista popolo kaj alia 
popolo politike organizita estas, ke ĝi ne havas kaj neniam 
povos havi ĝendarmojn, kaj sen ĝendarmoj oni ne povas 
dcvigi ĉiun apartan Esperantiston, aŭ ĉiun apartan Esperan- 
tistan grupon al obeo de leĝoj. 

Efektive laŭ la Bulonja deklaracio: 

„Esperantisto estas nomata ĉiu persono, kiu uzas 
la lingvon Esperanto, tute egale por kiu celo li ĝin 
uzas. Apartenado al iu aktiva Societo Esperantista 
por ĉiu Esperantisto estas rekomendinda, sed ne de- 
viga. • 

Laŭ tiu teksto oni vidas : unuflanke, ke Esperanto estas 
lingvo kaj nur lingvo ; aliflanke, ke krom la lingvo Esperanto 
ekzistas ankaŭ Esperantista movado, subtenata de Sodetoj. E1 
tiuj societoj ĉiu havas sian specialan organizon, specialan 
celon, k. t. p. ; ĉiu societo estas pli aŭ malpli grava laŭ la 
nombro de siaj anoj, sed ĉiu societo reprezentas nur la 
tutecon de siaj anoj kaj neniam la tutecon de la Esperantistaro. 

Do la internacia organizado de la Esperantista movado 
estas kaj povas esti nenio alia ol la kreado de tutmonda 
societo aŭ Asocio Esperantista, kaj, Iaŭ la Bulonja deklaracio, 
la aliĝo al tiu nova asocio aŭ societo estas por ĉiu Espe- 
rantisto „rekomendinda“, sed ne „deviga“. 

Nu , kial ĝis nun oni ne klare komprenis la veran 
karakteron de nia jus fondita internacia organizajo. Laŭ 
mi, estas nur pro tio, ke oni forgesis doni difinitan nomon 
al la nova tutmonda Asocio, ĉar la manko de difinita nomo 
kreas konstante konfuzojn. Kiam oni parolas pri „oficialaj 
institucioj", «rajtigitaj delegitoj", „centra oficejo“, k. t. p., 
oni povas sin demandi, al kiu rilatas tiu oficialeco, au 
rajtigiteco, Ĉar, se Esperanto estas nur lingvo, la esprimo 
„oficiala institucio de Esperanto” povas nur signifi „institucion 
pure lingvan - , kiel ekzemple la Eranca Akademio por la 
Franca lingvo. Sed se* oni donus nomon al nia internacia 
organizajo, nomante ĝin ckzemple .Intemacia Asocio Esperan- 
tista“, tiam neniu plu povus plendi pri la senco de la 
vortoj „rajtigita“, k. t. p., ĉar tiuj vortoj rilatas al la „Inter- 
nacia Asocio Esperantista - (IAE) : rajtigita delcgito signifus 
„rajtigita delegito de IAE“, „centra oficejo“ estus „centra 
oficejo de IAE“, tute same, kiel la internacia oficejo de la 
Telegrafoj en Bern estas nomata „centra oficejo de UUT“ 
(Universala Unio Telegrafa). Tiel la situacio fariĝus pli klara 
kaj sendube preskaŭ ĉiuj grupoj kaj societoj por propagando 
de Elsperanto aliĝus propravole al la tutmonda Asocio. Tiuj 
grupoj, kiuj ne volus aliĝi al „1AE“, ne povus plu plendi, 
ke ili ne havas „rajtigitajn delegitojn“ ĉe la universalaj 
kongresoj, ĉar la „rajtigitaj delegitoj“ estus ne delegitoj de 
Esperanto aŭ de la Esperantistaro, sed delegitoj de „IAE“. 

( Daŭrigota) 

Letoro de S-ro Bolingbrohe mudie 
al la Kongreso de U.C.K. 

Karaj Esperantianoj, 

Vere estas malĝojo por mi interrompi mian ĉeeston ĉe 
la brilanta serio da Kongresoj, kiuj kronas nian ĉiujaran 
laboradon, sed cirkonstancoj devigis min iri al Kanado, kaj 
la fakto, ke mi portos la verdan stelon en novan rondon 
da tre bone konataj personoj en tiu nova mondo, devas 
iomete konsoli vin se vi bedaŭras mian foreston. Sed pri 
kelkaj punktoj mi estas tute trankvila. 

Unue pri la prezidanteco. Mia bonega kolego Rousseau 
plene montris sian kompetentecon, gvidi juste kaj laŭregule 

la diskutojn pri nia multfaka temaro. Mi havas plenan kon- 
fidon, ke en li vi ĉiuj trovos tre kompetentan anstataŭanton 
en la prezidanta seĝo. 

Revuantc la progreson de la antaŭa jaro, mi trovas ĝin 
tre kontentiga. Malgraŭ la duobligo de la kotizajo, ni ho- 
diaŭ havas pli ol 6000 membrojn, kies fer\'oro ŝajne kon- 
stante kreskas, kaj dank’al la energiemaj klopodoj de nia 
financministro kaj al la sindonema subteno de internaciaj 
kunlaborantoj, nia antaŭa bedaŭrinda financa situacio defini- 
tive pliboniĝis. Por tio plej korajn dankojn. 

Ju pli mi identiĝas kun la esperanta movado, des pli 
mi konvinkiĝas pri ĝiaj rimarkindaj kvalitoj, kaj mi konscias 
pri la fakto, ke nepre post nur iom pli da klopodoj, la 
mondo subite ekvekiĝos kaj laŭte krios: Jen, la lingvo, kiun 
ni jam de longe serĉadis! ĉiuj antaŭsignoj montras tian 
baldauan triumfon de nia lingvo. 

En la brita ĉefurbo, Londono, ni havas la plezuron 
preskaŭ Ĉiusemajne akcepti fervorajn samideanojn el diversaj 
landoj, kiuj kun miro raportas la ricevitajn servojn kaj la 
eltiritan plezuron kaj profiton provizitan de nia movado. 
Por ĉio, plejparte, estas responda nia kara D-ro Zamenhof, 
sed eĉ lia laboro ne estus plene kronita sen ia diligentaj 
klopodoj, la konstanta sindonemo kaj la modesta kunlabor- 
ado de la miloj da homamantoj, kiujn mi estas fiera rekoni 
kiel Esperantianoj. 

Ke vi elektis min prezidanto de tiu Ĉi grava kaj vasta 
asocio, mi jam du-trifoje dankis vin, kaj mi kaptas la nunan 
okazon ripeti la grandan honoron, kiun vi faris ne nur al 
mi pcrsone, sed al mia lando, elektinte min via prezidanto, 
sed kiel antaŭe, mi denove esprimas mian pretecon, tuj 
eksiĝi kiam aliaj pli kompetentaj, pli fervoraj partianoj de 
nia afero prezentos sin. 

La energiaj komitatanoj de nia asocio, kun kiuj mi 
ĝojas diri, ke mi ĉiam restas en 1a plej koraj interrilatoj, 
povus diri al vi, ke mi opinias, ke la tre ofta ŝanĝo de 
altaj oficiroj kondukas al la plivigligo de societo, kaj se vi 
sampensas kun mi en tiu ĉi rilato, estu tute certa, ke mi 
neniel ofendiĝos en iu elekto, kiun vi deziras rekomendi. 

Pri la Ĉefaj demandoj, kiuj staras antaŭ ni por konsidero 
troviĝas unue la demando pri nia venonta kongresejo. 
Sufiĉe ofte ni esprimis la opinion, ke la intereso de la 
movado postulas, ke la kongreso tutmonda kaj nia kon- 
greso okazu en la sama urbo, eĉ malgraŭ la fakto, ke Ia 
disponebla tempo restas tre malmulta. Mi devas konfesi, 
ke la plej agrabla kongreso, kiun la UEA iam ĝuis estis 
tiu Ĉe Augsburg, kie la laboro farita estis multoble pligranda 
ol tiu de aliaj, sed Augsburg estis nia unua kongreso, 
kaj tion ni devas ne forgesi. Mi esperas, ke oni povos 
trovi rimedojn por kongresi en Parizo dum la granda kon- 
greso, kiu estos ĉeestata de mi ne scias kiom da samideanoj. 
Mi ankaŭ esperas, ke oni povos trovi manieron, por fari 
kontentigajn aranĝojn por ambaŭ kongresoj. Ke la tempo 
alvenis kiam unu kotizaĵo por la du kongresoj estos efekt- 
ivigcbla mi havas nenian dubon, sed certaj malfacilaĵoj sin 
prezentas, kiuj kredigas min, ke eble ni devos iom pli 
atendi antaŭ ol ricevi tiun ĉi idealon. Mi tamen esperas, 
ke vi, per via unuanima voĉdono, konfidos al via komitato, 
kaj faras rekomendon ke se eble Parizo estu kunvenejo por 
la venonta kongreso. 

Kiel via reprezentanto mi ĉeestis kongreson en Bruselo, 
kie aliaj propagandistoj de internaciaj lingvoj sin prezentis. 
Kelkaj oficiale sin tumis al mi por peti, ke ia UEA akceptu ne 
nur Esperanton, sed aliajn internaciajn lingvojn. Mi tuj 
respondis private, ĉar mi sciis, ke la tempo bezonata por 
komuniki tian postulon al komitato estas longa, kaj mi donis 
mian malkaŝan opinion pri la neebleco kaj nedezirindeco 
de tia propono. Mi havas nenian dubon, ke la komitato 


estas unuanima pri tiu ĉi punkto, sed mi pensas, ke estus 
bone se vi ĉiuj unuanime substrekos paragrafon 3 de nia 
statutaro, kiu difinas la oficialan lingvon de la UEA. 


Tra la mondo 


Berlin. — La princo de Wales alvenis. 

Bilbao. — La gereĝoj alvenis vendredon vespere. 

Dŭsseldorf. — La subdirektoro de grava banko forkuris 
kun 250.000 frankoj. 

Hago. — La reĝino komisiis S-ron Cort van der Linden 
por formi ministraron. 

London. — Sep mil personoj ĉeestis dimanĉe imponan- 
tan mitingon ĉe Trafalgar Square, memore al Bebel. 

Lons-le-Saulnier. — S-ro Pichon, franca ministro de 
1’fremdaj aferoj ĉeestis festenon de la Mutualeco kaj faris 
gravan paroladon pri la ĵusa rolo de Franclando dum la 
lastaj okazintaĵoj. 

Madrid. — Generalo Marina enŝipiĝis por veturi al 
Arzila, kie li konferencos kun generalo Sylvestre. 

Napoli. — Sportulo Spognoletti havis gravan akcidenton 
en aŭtomobilo. 

New-York. — Shaw dungis naŭ advokatojn. Policistoj 
en aŭtomobilo senĉese lin sekvas. 

Paris. — ĉiuj francaj gazetoj longe raportas pri la vivo 
de l’ĵus mortinta generalo de Nĉgrier. 

Pctcrburgo. — Franca misio, kondukita de generalo 
Joffre, forveturis. 

Port-Said. — Krozŝipo Hamidiĉ forveturis el Port-Said 
al Beyrouth kaj Konstantinopoli. 

Roma. — Ĉefepiskopo de Skutari forveturis ne trafinte 
sian politikan celon. 

Roma. — Grava popola kunveno okazis en Reggio por 
postuli la konstruon de kanalo Reggio-Modena-Mantua. 

Toleda. — Ĉefepiskopo Aguirre, primato de Hispan- 
lando, estas mortanta. 

Wien. — La imperiestro donis al la itala generalo 
Caneva la plej altan ordenon de Sankta Stefano. 


Karavano de UEA tra Svisujo 

Postkongresa vojaĝo tra Svislando estas organizata sub 
aŭspicioj de U E A kaj direktota de S-ro Poncet, Del. en 
Lyon. ĉi forveturos el Bern lundon matene je la 8-a, kaj 
traveturos kaj vizitos: Thun, lago de Thun, Interlaken, lago 
de Brienz, Brienz, Meiringen, intermonto Brunig, Sarnen, 
Alpnachstad, lago de la 4-Kantonoj, Vitznau, Rigi-Kulm 
(sunsubiĝo), Arth-Goldau, Luzern, lago de la 4-Kantonoj, 
kapelo de Tell, Axenstrasse, Flŭelen, Rŭtli, Brunnen, Axen- 
stein, Luzern, Zŭrich : ĝi revenos en Bern ĵaudon 4-an de 
septembro vespere. Oni povos aliĝi nur por la 2 aŭ la 
3 unuaj tagoj, aŭ poste viziti Sankt-Gallen, Konstanz kaj 
la lago (Bodensee), Schaffhausen, Basel kaj Neuchdtel, aŭ 
tra la tunelo Gotthard veturi al Itallando. Nur Esperant- 
ianoj estos akceptataj; detala programo kun prezoj aperos 
morgaŭ en Kongresa Gazeto „Esperanto\ 

Aldono al ESPERANTO 

REDAKCIA LETERKESTO EN LA AKCEPTEJO 


27 Aŭgusto 1913 


La Kongresa Gazeto aperas ciutage dum la Kongresoj 


kaj kostas 10 centimojn po Numero 



Kongresa Gazeto ne aperos la tagon de la Ekskurso 

al Interlaken. 


OKAZINTAĴOJ 


OKAZONTAĴOJ 

Jk 

Jaŭdo 28 aŭgusto 

Ekskurso al Interlaken. Rendevuo de la Kongresanoj 
antaŭ la 8-a niatene en la ĉefstacidomo (en la bileteja halo). 
Biletoj antaŭe aĉetotaj po 10 frankoj (fervojo, vaporŝipo, 
tagmanĝo, vespermanĝo). 

En okazo de malbela vetero, la ekskurso okazos vendre- 
don kaj la vendreda programo efektiviĝos ĵaŭdon. 


liONGKESO I)E ESPER4M0 


8 h. 7* 


10 h. 'U 


2 h. 


3 h. 


5 h. l L 


6 h. 


8 h. 


Vendredo 29 aŭgusto. 

Fakaj Kunsidoj en la Universitato (studentoj, 
junuloj, liberpensuloj, vegetaruloj, fervojistoj, 
ELA). 

3-a Labora Kunsido de UEA en la Kazino 
(ĉambro 2, 1-a etaĝo). ĉiuj Kongresanoj rajtas 
ĉeesti, sed nur Esperantianoj voĉdoni. 

Tagordo : 

UEA kaj ne-Esperantistoj. Rap. 5-a (R. Perez). 
Pri Esperanto-diplomoj. Rap. 6-a (Bord-Rousseau). 
UEA kaj ŝovinismo. Rap. 7-a (Th. Rousseau). 
Universala poŝtmarko. Rap. 8-a (A. Behrendt). 
Loko de la venonta Kongreso. 

Diversaĵoj. 

Kunveno de ĉiuj Francaj Esperantistoj por pri- 
paroli la X an Kongreson en Paris, en la Kazino, 
ĉambro 2. 

ĉenerala kunsido de la Scienca Asocio Esp. 
(por la tuta Kongreso), en la Kazino, ĉambro 2. 

Fakaj kunsidoj en la Universitato (poŝtistoj, 
abstinentuloj, Ekzamenoj de la Internacia Insti- 
tuto de Espcranto). 

Kunveno de bontemplanoj en la Bem’a loĝio 
(Kramgasse 45). 

Granda Balo Intemacia en naciaj kostumoj, en 
la Kazino. 


Nepublika kunveno de Rajtigitaj Delegitoj 

Mardon matene oni sensukcese penis kunvenigi en aparta 
ĉambro la rajtigitajn delegitojn severe kontrolitajn. 

Mardon posttagmeze je la 2-a sama kunveno kunigis 
ĉirkaŭ 100 rajtigitajn delegitojn sub prezido de S-ro G-lo 
Sĉbert. Ĝi estis kvazaŭ provripetado antaŭ la publika 
I prezentado. 

1-a ĉenerala Labora Kunsido 

Gi okazis mardon posttagmeze je la 3-a sub prezido 
de S-ro Stettler, vic-prezidanto de la Kongreso. 

S-ro Chavet, ĝenerala sekretario, legas la protokolon de 
ia solena malferma kunsido, kiu estas aprobata ; li komunikas 
kelkajn telegraniojn, inter kiuj tiu de S-ro Clarence Bicknell. 

S-ro rektoro Boirac, prezidanto de la Lingva Komitato 
kaj de la Esperantista Akademio, legas sian raporton pri la 
! Lingva Komitato. Li priparolas la laboron de: Sekcio pri 
vortaro (S-ro Cart, direktoro), komisiono pri komuna vortaro 
(S-ro Grosjean-Maupin, subdirektoro, anstataŭanta S-ro Lŭo- 
pold Elb), komisiono pri teknika vortaro (S-ro Vĉrax, sub- 
direktoro); sekcio pri gramatiko (S-ro Grabowski, direktoro); 
komisiono pri verkoj rekompencotaj (S-ro Cart, prezidanto) ; 
komisiono pri vortfarado (S-ro de Saussure); naciaj sub- 
komitatoj. S-ro Boirac memorigas la rekomendon pri lingvaj 
eraroj en la esperantaj verkoj, rekomendon presitan de 
multaj esperantaj gazetoj, kiuj kelkafoje tre favore ĝin 
komentariis. S-ro Boirac konigas la nomojn de sep nove 
balotitaj anoj de la L. K- 

Poste S-ro Boirac starigas tabelon de la ses ĉefaj devoj 
de bona L. K.-ano. Laŭ tiu leĝo, nur 3 anoj plenumis la 
ses devojn (laŭreatoj: F-ino Flourens, S-roj Boucon kaj 
Pujula); nur 10 plenumis ĉiujn devojn esceptante la 5-an ; 
103 anoj plenumis nur kelkajn el la ses devoj. Fine 26 
anoj eĉ ne plenumis la unuan ĉefan devon. 

S-ro G-lo Sĉbert verkis pri la K. K. K. raporton, kiun 
resumas S-ro Chavet. Tiu raporto unue temas pri sendo de 
multaj oficialaj publikigaĵoj, due klarigas pro kiuj cirkon- 
stancoj la IX a ne povis okazi en Genova, kaj nun sidas en 

la fedcracia urbo de Svislando. La oficialaj invitoj al la 
diversaj regnoj ne povis esti farataj, kiel de la aliaj naciaj 
registaroj Ĉe la antaŭaj kongresoj; pro tio ne estas tiun 
jaron tiom da oficialaj ŝtatsenditoj. La raporto poste pri- 
traktas la organizon de la laboro de la rajtigitaj delegitoj 
kaj aludas la specialan nepublikan kunvenon de tiuj parla- 
mentanoj. Fine ĝi jene fiksas la tagordon de la kongreso: 

Elekto de la Estraro; 

Diversaj salutparoloj ; 

Prezento de ia Raporto de la Prezidanto de la Lingva 
Komitato ; 

Prezento de la Raporto de la Prezidanto de la Konstanta 
Komltato de la Kongresoj; 

Prezento de la Raporto de la Prezidanto de la Administra 
Komitato ; 

Prezento de la Raporto de la Prezidanto de la Komisiono 
por ĝenerala organizajo; 

Propono pri ebla okazigo de niaj kongresoj, ĉiun duan 
jaron ; 

Sidejo de la venontaj kongresoj. 

Poste ankaŭ S-ro Chavet resumas la raporton de S-ro 
(i-lo Sdbert pri la Adininistra Komitato de la Centra Oficejo 
kaj pri tiu oficejo mem. Oni aŭdas pri la reorganizo de 
la Administra Komitato, pri la apartigo de la servoj de la 
C. O., pri la sekcio A kaj pri la Sekcio B, pri la budĝeto 
kaj pri la neceso de statistiko de Esperantistaj societoj, 
libroj, gazetoj, k. t. p., k. t. p., por kontroli la evolucion de | 
nia movado. 

Nun sekvas diskuto. Ni estas nun informataj, ke la 
rajtigitaj delegitoj en la privata kunsido proponis, ke en 
tiaj spccialaj kunvenoj ili preparos decidojn por submeti al 
la tuta Kongresanaro. 

S-ro von Frenckell klarigas la proponon: ĝi ne celas 
sekretan laboron, sed nur en malgranda rondo ekzameni la 
aferojn. Sekvas kelkaj oratoroj, kies nomon oni ne sufiĉe 
aŭdas kaj ideojn ne klare komprenas. 

S-ro Sergeant, tre aŭdebla kaj aŭskultinda advokato, aten- 
tigas, ke cn Antwerpen oni decidis igi publikaj ĉiujn kun- 
venojn de rajtigitaj delegitoj. 

S-ro G-lo Sĉbert pretendas, ke en Antwerpen oni ne 
ĝuste komprenis la proponon. Barcelonano demandas ĉu la 
rajtigitaj delegitoj havas la rajton decidi. S-ro Epstein vigle 
kontraŭstaras la proponon kaj petas pli demokratian agma- 
nieron. S-ro Boirac klarigas, ke estas utlle, ke la rajtigitaj 
private konsiliĝu; sed ne ofte estos necese voĉdoni en tiu 
ahtaŭa kunveno, kiu estos nur prepara. 

S-ro Stromboli, flame, fajre, vulkane, admonas, ke la 
proponita agmaniero estas vere stranga, nome: decidi, kaj 
poste diskuti. S-ro Bricard tamen deziras liberan kunven- 
rajton. 

Fine estas alprenita la jena decido : la rajtigitaj delegitoj 
havu la rajton kunveni por ekzameni kaj diskuti, kaj voĉ- 
doni preparajn voĉdonojn. 

Ĉiuj Ĉeestantoj admiris kaj laŭdis la senpartian kaj ener- 
gian prezidon de S-ro Stettler. L. P. 

Fakaj Kunsidoj. 

Sludentoj kaj junuloj. — Mardon matene ĉeestis en la 
Universitato 30 personoj. Prez. : Krestanof (Bulgaro loĝanta 
en Dijon); vic-prez. : S-ino Henriet-Nolotte (Dijon); 1-a 
sekr. : Renĉ-Charles Pichon (Paris) ; 2-a sekr. : Pier Carlo 
Monti (Pavia). Krestanof legas leteron de Mareŝ (Luhaĉo- 
vice) kaj faras malferman paroladeton. Pichon legas salut- 
leterojn. Sekvas salutparoloj de: F-ino Nozikova (Petersburg), 
Monti (Pavia), Krftber (Leipzig), Stejskal (Praha), Pichon 
(Paris). Krestanof legas raporton de la fakestro de USEA, 
unuanime aprobata. Monti legas raporton pri CF; sckvas 


diskuto pri gazeto. Krestanof legas proponon de kongres- 
intoj en Ithaca (Usono), laŭ kiu Esperanto estu uzata en la 
proksima Internacia Studenta Kongreso. S-ro Mahn (Breslau) 
parolas pri utileco de universitataj gvidlibroj kaj gvidfolioj 
en Esperanto. Proksima kunveno: vendredon 29-an je la 
8 h. */* matene en la Universitato. R. P. 

(Kongresa Gazeto raportas nur pri Fakaj Kunsidoj. 
kies sekretarioj sendis mallongan raporton. Leterkesto de 
r Redakcio en la Akceptejo.) 

Diservo. 

La mardon 26 an de Aŭgusto , je la 9 a okazis Ĉe la 
preĝejo F Trinitatis“ funebra Diservo je la honoro de Pastro 
Richardson, jus mortinta en Bossey (apud Geneve), sur vojo 
al la 9 3 Kongreso. Multaj Esperantistoj ĉeestis, inter kiuj 
D-ro Zamenhof. Post la Diservo, S-ro Pastro Lajos predikis 
Esperante, kaj S-ro Colas rakontis la lastajn momentojn kaj 
la morton de nia malaperinta pioniro. K. E. 

Teatra prezentado. 

ĉi okazis mardon vespere de la 8 h. */* ĝis post la 
1 h. matene. Pro tiu malfrua horo ni ĝin raportos nur en 
proksima numero de Kongrese Gazeto. 

KONGRESO DE UEA 

Unua labora kunsido 

La unua labora kunsido de UEA okazas mardon 26 aŭ- 
gusto je 10 h. V. La protokolo de la festa malferma kun- 
sido estas unuanime akceptita. 

S-ro Hodler donas klarigojn pri la agado de UEA dum 
1912 — 1913 (raporto 1-a). 

S-ro Mahn (Breslau) je la punkto pri la Delegitoj ri- 
markigas ke okaze de la nunjara ekspozicio en Breslau li 
ricevis multajn informpetojn kaj petojn pri gvidlibroj al kiuj 
ne estis aldonitaj respondelspezoj. Li petas ke oni klopodu 
trovi rimedon por pagi sumojn pli malaltajn ol la valoro 
de respondkupono. Li plie proponas, ke oni klopodu por 
trovi signon, kiu permesos facile renkonti la trapasantajn 
esperantianojn Ĉe la stacidomo. 

S-ro Reber (Bamberg) proponas la enkondukon de abo- 
noj al la gvidlibroj kaj gvidfoiioj. 

S-ro Epstein (Londono) raportas, ke li havas plendojn 
kontraŭ membroj, kiuj ne repagas la elspezojn de iuj servoj ; 
li petas klarigon pri la maniero laŭ kiu estas farata la sta- 
tistiko pri la turismaj servoj. 

S-ro Hodler respondas, ke lafistatute la delegitoj ne 
Driatentu la informpetojn ne akompanatajn de Ia respondel- 
spezoj kaj ke ili antaŭ ol fari servon petu la elspezojn. 
Rilate al statistiko malfacile estas starigi tre precize kie 
estas la limo de servoj; aliparte estas maloportune ŝanĝi 
la rubrikojn de la statistiko, ĉar necese estas, ke oni povu 
kompari la diversjarajn statistikojn. 

A1 la propono de S-ro Reber, S-ro Hodler respondas, 
ke abono al gvidfolioj jam fakte ekzistas, ĉar tiujn gvidfo- 
liojn oni povas ricevi de la C. O. de UEA. Pri la gvid- 
libroj UEA nun kreas specialan servon por ilia dissendado 
al petantoj, sed por tio necese estas, ke la eldonistoj de 
gvidlibroj komprenu, ke tiaj eldonaĵoj, estantaj reklamiloj, 
devas esti kvazaŭ senpagaj. Li rekomendas, ke por la gvid- 
libroj oni uzu la mondformaton. 

S-ro Mahn, je la punkto Hotela Servo, komunikas ke 
al la hotelisto li donis libreton sur kiun la trapasantaj 

Esperantianoj devas enskribi sian nomon ; tiel statistiko estas 
facile farebla. 

S-ro Hodler konsentas kaj opinias, ke utile estus se la 
venontan jaron UEA povus sendi senpage jarlibron al siaj 
hoteloj. 

S-ro Stettler konigas la motivojn, kiuj estis lin instigin- 
taj proponi la kreon de la Hotela Servo. Li rekomendas, 
ke la membroj vojaĝantaj ĉiam uzu tiujn hotelojn kaj komuniku 
siajn rimarkojn pri ili. 

S-ro kolonelo Pollen esprimas al UEA sian dankon pro 
la helpo, kiun al la membroj alportis la kreo de la Hotela 
Servo. Li uzas la okazon por substreki la profiton, kiun 
ricevis de la delegitoj de UEA la karavano de Londono al 
Berno Ĉe la diversaj halturboj. 

S-ro Poensgen (Kaiserswerth) rekomendas la gvidlibron 
de Dtisseldorf. 

La prezidanto atentigas, ke pro manko de tempo oni 
sin okupu nur pri ĝeneralaj aferoj, sed ne pri tia aŭ alia 
aranĝo, kiu nur havas lokan intereson. 

F-ino Moreau (Bruselo) proponis, ke en ĉiuj grandurboj 
UEA helpu je la starigo de hotelo por vojaĝantaj virinoj. 

S-ro Stettler diras, ke la propono estas en si mem in- 
teresa, sed nun ne efektivigebla. Plie anstataŭ mem entre- 
preni similajn aferojn, UEA prefere interligiĝu kun ekzistan- 
taj societoj, kiuj jam bone plenumas sian laboron. A1 tiaj 
societoj UEA helpu per sia lingvo kaj siaj servoj ; inter- 
Ŝanĝe tiuj societoj helpos al ĝi. 

S-ro Hodler, priparolinte la diversajn punktojn de sia 
raporto, konkludas insistante pri la neceseco varbi pluajn 
membrojn kaj etendiĝi ĉe la neesperantistaj rondoj ; li aludas 
la bezonon de propagandisto-vojaĝisto, kiu vizitus la Deleg- 
itojn, konsilus ilin kaj propagandus UEA en la lokoj, kie 
ĝi estas ankoraŭ en neprospera stato. Li esperas, ke baldaŭ 
oni povos trovi la monrimedojn necesajn. 

S-roj Reber kaj Tamke proponas al la deziresprimo 
aldonojn, kiuj estas akceptataj; poste la kongreso akceptas 
la tekston de la deziresprimo de raporto 1-a. La diskuto 
de la financa raporto estas prokrastata ĝis la venonta kun- 
veno. 

Je la 12 h. la kunveno estas fermita. 


Karavano de UEA tra Svisujo 

Kiel ni ĝin hieraŭ konigis, Postkongresa Vojaĝo tra 
Svislando estas organizata sub aŭspicioj de UEA kaj sub 
direkto de S-ro L. Poncet, Del en Lyon. Jen ĝia programo: 

Lundon 1-a de septembro: matene je la 8 h. el Bern, 
tra Tliun, Spiez, Interlaken, lago de Brienz (per ŝipo), Bricnz, 
Meiringen (tagmanĝo), intermonto Briinig (per dentradva- 
gono), Sarnen, Alpnachstad, (per Ŝipo ĝis :) Vitznau, (per 
dentradvagono ĝis :) je la 6 h. */* al Rigi Kulm (sunsubiĝo, 
vespermanĝo, dormo). 

Mardon 2-an: (sunbriĝd, matenmanĝo) matene je la 
9 h. 3 /t el Rigi Kulm, tra Arth-Goldau, je la 12 h. al Lu- 
zern (tagmanĝo, vizito de la urbo, ĝardeno de 1’ glaciejoj, 
orgena koncerto en la ĉefpreĝejo, vespermanĝo, kursalo, 
dormo). 

Merkredon 3-an: (matenmanĝo) matene je la 7 h. 1 * el* 
Luzern (per ŝipo) al Tellsplatte, (piede 4 km aŭ laŭvole ŝipe) 
al Fltielen je la 12 h. (tagmanĝo), je la 2 h. */* el Fltielen 
(per ŝipo) al Brunnen, (per dentradvagono) al Axenstein, 
je la 4 h. 50 el Brunnen (per ŝipo) al Luzem je la 6 h. •/* 
(vespermanĝo, dormo). 

Jaudon 4-an: (matenmanĝo) matene je la 9 h. '/* el 
Luzern, je la 10 h. */* al Ztirich (vizito de la urbo, tag- 


manĝo, nacia historia muzeo), vespere je la 6 h. 7* el 
Zfirich, je la 9 h. al Bem. 

• Oni povos aliĝi nur por la 2 aŭ la 3 unuaj tagoj, aŭ 
poste viziti Sankt-Gallen, Konstanz kaj la lagon (Bodensee), 
Schaffhausen, Basel kaj Neuchatel, aŭ tra la tunelo Gotthard 
veturi al Itallando. Nur Esperantianoj estos akceptataj; 
prezoj aperos morgaŭ en Kongresa Gazeto „ Esperanto “ . 
La kondukonto de la karavano restos Ĉiutage de la 5 h. */* 
ĝis la 6 h. */* en * a ĉambro 4 (l a etaĝo de la Kazino, 
malantaŭ la Vendejo) por doni informojn kaj ricevi aliĝojn. 


Tra la kongreso 


.-. Ĉiuj, kiuj iros Milanon estas nepre petataj averti skribe 
S-ron Cattorini, Via Sarpi, 60, Milano. 

Kongrcso de Katolikoj en Romo. ĉiuj Esperantistoj, 
kiuj decidas iri Romon ne ankoraŭ pagintaj la aliĝon al la 
Katolika Kongreso nur bezonos iri rekte al la hotelo de la 
Kongresanoj : Hotclo Dinesen, via delle Fiamme, Roma, 
tute proksime al la ĉefa stacio dei Termini, kie ili alvenos. 
— La Oficiala Komisiono de pilgrimoj en Romo, jam sciigis 
la Organizan Komitaton de la Kongreso pri certa aŭdienco 
de Lia Papa Moŝto. 

. • . Mardon vespere la fama aviadisto Bidcr, kiu antaŭ 
du monatoj transflugis la Bern’ajn Alpojn, Ĉirkaŭflugis la 
Kazinon kaj vekis viglan intereson. 

. • . Ni estas informitaj, ke hodiaŭ duono de la Vendcjo 
fariĝos kuirejo de la Esperantistaro pro la festeno. 

.•. Propagandistoj ! — La propagandmarkoj, kiujn vi 
gluas sur viajn kovertojn kaj poŝtkartojn, estas vidotaj nur 
de la adresatoj (kiuj, se ili estas Esperantistoj, jatn ne plu 
bezonas esti varbitaj) kaj de la peruloj, t. e. de la poŝtistoj. 
Sed nun la poŝtistoj ja vidas tiom da ĉiuspecaj kaj ĉiucelaj 
sigelmarkoj, ke ili ne plu atentas tiujn gravurajojn. Tamen 
jen rimedo: nova propagandmarko estas eldonita de S-ino 
Farges, direktorino dc Lyon’a Esperanto-Oficejo. Tiuj markoj, 
eldonitaj jam en tri lingvoj (angla, franca, germana) montras 
ĉe la supra parto per dikaj por la rigardo tre logaj literoj 
la alvokan vorton : n Poŝtistoj u . Nu, estu certaj, ke tiam 
poŝtisto haltos en sia laboro, kiam li ekvidos tiun vorton, 
kaj li rigardos la simbolan artgravuraĵon (per Esperanto kaj 
per poŝto kaj telegrafo, la komerco plimultigas kaj plivast- 
igas siajn eksterajn rilatojn) kaj li scivole legos la malsupran 
tekston, maldike presitan : „Lcrnu la Helpan lntcrnacian 
Lingvon Esperanto. u Jen bonega propagandilo malkara 
(100 markoj kostas 1.50) aĉetebla en la vendejo Ĉe la Kazino. 

Lelero de S-ro Bolingbroke mudie 

al la Kongreso de UEfl 

(Flno.) 

Mi fine devas aludi al nia eminenta kunbatalinto, prl 
kies morto ni ĉiuj hodiaŭ funebras. Mi jam verkis tiun ĉi 
paroladon antaŭ ol mi ricevis la malgajigan §ciigon pri la 
morto de Carlo Bourlet. 

Mi ĉeestis la enterigon kaj metis florkronon de laŭroj 
sur lian ĉerkon, kiel signon de admiro por la multaj venkoj, 
kiujn li helpis akiri por ni. Lia memoro estu por ni kura- 
ĝigilo kaj instigu nin al pluaj venkoj. En li nia afero perdis 
unu el siaj plej kompetentaj kunbatalantoj, kaj mi perdis 
amitan amikon. 


256 (16) 


* ESPERANTO * 


N° 16 


A1 viaj laboroj en la daŭro de nia kongreso, mi deziras 
tre grandan sukceson, kaj mi konkludas denove bedaŭrante, 
ke mi ne havos la plezuron persone premi al vi la ma*ou. 
Tiu fakto, tamen, neniel kredigu vin, ke mia intereso pri 
nia movado ekvelkas. Demandu miajn intimajn amikojn, eĉ 
gepatrojn, kaj ili certigos al vi, ke mi estas pli freneza ol 
iam antaŭe batalante por nia kara afero. Sed mi ne povas 
konkludi sen vorto de dankoj kaj gratulo al miaj laboremaj 
kolegoj, speciale S-ro Hodler, kies konipetenta mano vere 
direktas nian asocion sur ĝia bona vojo, al S-ro Stettler, 
kies financaj kapabloj estas jam sufiĉe konataj, al S-ro Rous- 
seau, kiu, post tiu ĉi kongreso akiros eĉ pli varman lokon 
en viaj koroj, kaj al ĉiuj komitatanoj, delegitoj kaj konsuloj, 
kaj eĉ al ĉiu modesta membro de la UEA, kies diligenta 
laboro jam provizis rimarkindan monumenton pri la praktika 
rezultato de internacia kunlaboro sen iaj malhelpoj. Ĝis la 
revido, do, Karaj Oeamikoj, kaj ĝis pluaj vcnkoj. 


MALFERMA PAROLADO 

de 

S-ro R. DE SAUSSURE 

(Flno.) 

Ni jam havas ekzemplon de Esperantista internacia 
organizaĵo per ,UEA“ (Universala Esperanto-Asocio) ; la 
sola diferenco estas, ke B UEA“ celas nur la praktikan 
aplikadon de Esperanto, dum „IAE“ celus nur la propa- 
gandon. La du kampoj de agado, propagando kaj praktika 
aplikado, estas du kampoj sufiĉe vastaj kaj apartaj, por 
pravigi la ekziston de du organizaĵoj en la Esperantistaro. 
Ainbaŭ estas jam sufiĉe konataj kaj fortaj, por ne timi 
konkurencon. Do ni akceptu ambaŭ, kaj ni kreu inter ili 
amikajn kaj precizajn interrilatojn, tiamaniere, ke ili povu 
sin reciproke interhelpi. Tio certe estas la sincera deziro 
de multaj Esperantistoj. 

Resume, ĉe la sojlo de la nova periodo de nia historio, 
rigardante de vidpunkto kiel eble plej neŭtrala la Ĉefajn 
institudojn de la Esperantista movado, mi komprenas ilin 
jenmaniere : 

a) Lingvaj institucioj: „ELK“ (Esperantista Lingva Ko- 
niitato kun ĝia Akademio) kaj sekretariejo en la lando de 
ĝia prezidanto; 

b) Propagandaj institucioj: „IAE“ (Internacia Asocio 
Esperantlsta) kaj ĝia centra oficejo en Parizo; 

c) Aplikaj institucioj : „UEA“ (Universala Esperanto 
Asocio) kaj ĝia centra oficejo en ĉenevo. 

5-e. Konceme niajn internaciajn kongresojn, ili estas 
kaj restos ĉiujara ĵesto de la Esperantista popolo; tamen 
dum tiu festo okazas aŭ devus okazi laborkunsidoj el du 
kategorioj : 

a) l„a oficiala parto de la kongreso, konsistanta el la 
kutisidoj de la „LK“ (por la lingvo), tiuj de „IAE“ (por 
la propagando) kaj tiuj de „UEA“ (por la aplikado). 

b) La neoficiala parto, konsistanta el la diversaj fakkun- 
sidoj de „IAE“ aŭ de „UEA“ (kuracistoj, katolikoj, frama- 
sonoj, k. t. p.). 

^ajnas al mi, ke la nuna kongreso estas jam preskaŭ 
konforma al tiu plano, se ne teorie almenaŭ fakte. Efektive, 
sufiĉus anstataŭ „ĝenerala labora kunsido“ skribi sur la 
programon: «ĝenerala labor-kunsido de „IAE“, ĉar kon- 
cerne la labor-kunsidojn de „UEA“, ili jam estas sur la 
nuna programo. 


Tamen mi denove insistas pri tio, ke ĉio, kion mi diris 
ĉi-supre, estas nur persona opinio. 

* * 

* 

Konklude permesu al mi diri, ke fari la malferman pa- 
roladon de la IX* kongreso estis por mi granda kaj neaten- 
dita honoro, sed ankaŭ grava prirespondeco, se vi konscias, 
ke ĝis nun tiu parolado estis farata de nia Majstro mem. 
Mi provis imiti tiel bone, kiel mi povis, lian senpartiecon 
kaj pacamon, montrante la nunan situacion de la movado 
Esperantista de vidpunkto neŭtrala. La aktualaj demandoj 
tamen estas tiel malfacilaj, ke mi estos feliĉa, se mi nur 
duone sukcesis. Sed kion ajn ĉiu opinias, la sola necesaĵo 
por la sukceso de nia afero estas la libera kaj paca dis- 
kutado de ĉiuj demandoj, interesantaj la Esperantistan mo- 
vadon. 

Pro tio mi deziras fini mian prezidantan paroladon, 
rememorigante al ni ĉiuj, karaj gesamideanoj, la lastan deziron, 
esprimitan de nia Majstro en lia oficiala parolado en Krakovo : 
„En la unuaj jaroj de nia laborado, — li diris - estis 
skribitaj sur nia standardo la vortoj : espero, obstino kaj 
pacienco; tio tute sufiĉis, ĉar, ke ni gesamideanoj, devas 
reciproke nin estimi kaj helpi, tio por Ĉiu estis komprenebla 
per si mem. En la Jastaj jaroj tamen, ni bedaŭrinde ofte 
forgesis tiun devon : tial nun, transirante en la duan gravan 
periodon de nia historio, en la duan kvaron-jarcenton, ni 
skribu sur nia standardo novan vorton, kaj ĉi tiun vorton 
ni ĉiam respektu kiel sanktan ordonon; tiu vorto estas 
„konkordo“. 


PAROLADO 

de 

S-ro Rousseau, vic-prezidanto de UEA, 

ĉe la solena malferma kunsido de UEA 

Karaj gekongresanoj , 

Certe mi esprimos la intiman penson de ni ĉiuj, dirante 
la grandan bedaŭron kiu nin kaptas, ne vidante Ĉi tie sur 
la ĉefa seĝo, la simpatian kaj kutiman silueton de nia 
amata prezidanto, S-ro Mudie. Tre grava privata afero lin 
devigis veturi Kanadon, kie, mi estas certa, li tamen for- 
gesas nek nian movadon nek nian asocion. Sen ia dubo 
li sukcesos disĵeti tie, per sia konata elokventeco kaj lert- 
eco kelkajn bonajn ĝermojn, kiuj baldaŭ portos valorajn 
fruktojn. Ke li tamen estas kun ni per la penso, pruvas la 
fakto ke li sendis al li ni sian kutiman paroladon kiun tuj 
legos S-ro Kolonelo Pollen, lia anstataŭanto. 

Mi proponas, karaj gesamideanoj, ke ni sendu al nia pre- 
zidanto, ne telegrame, ĉar li riproĉos nin pro malŝparemo, 
sed letere je la nomo de la IX a Kongreso de UEA, la 
esprimon de nia bedaŭro pro lia foresto kaj nian plej 
fidelan saluton. 

Pro la foresto de nia prezidanto, mi ja havas la grandan 
honoron prezidi nian kongreson kaj direkti ĝian laboron. 
Mi provos plenumi mian oficon kiel eble plej senpartie, 
metode kaj orde; kaj mi estas certa ke, de via flanko, vi 
ĉiam volos, en niajn diskutojn alporti la toleremon, la 
moderecon en la vortoj, kiuj ĝis nun karakterizis ĉiujn 
niajn kongresojn. 

Mi sentas ke nia unua devo en la komenco de tiu Ĉi 
kongreso estas tumi kun vi niajn pensojn al tiuj esperanta 
ianoj, kiujn la kruela morto forrabis de ni dum la last- 
jaro. Mi unue citu la agemajn delegitojn: 

Mare, Del. en Portsmouth, DD. por Sud-Anglujo; Nied- 
viedzky, Del. Minsk, DD. por Orienta Rusujo ; kaj Richardson, 

DD. en Bruselo kaj DD. por Belgujo, la ĉefo de niaj katol- 
ikaj samideanoj kiu tiel malfeliĉe mortis antaŭ nur kelkaj 
tagoj. 

Inter niaj membroj mi volas almenaŭ citi la respektindan 
P-ron Dor, prezidanton de ia Lyon’a Esp. grupo kaj de 
TEKA, kiu donis ai nia asocio tiom da pruvoj de sia sim- 
patio, S-ron de Ladevĉze, kiu tiel multe faris por nia afero 
en Germanujo, kaj ĉefe profesoron Carlo Bourlet, Vicpre- 
zidanton de la KKK, prezidanton de la Pariza Esp. grupo 
konatan kaj ageman matematikiston, kiun tiel blinda kaj 
kruela sorto frapis antaŭ apenaŭ du semajnoj. Jam de 
13 jaroj li senlace bataladis por Esperanto; la laboro plenum- 
ita de li estas netaksebla. La loko kiun li okupis en nia 
afero estis ja tre granda kaj la subita malpleniĝo de tiu 
loko konsternas nin. Certe, li ne ĉiam plene aprobis, ĉefe 
en la komenco, la agadon de nia asocio. Sed laboreniulo 
kiel li ĉiam kliniĝas antaŭ la laboro konscience kaj sen- 
halte plenumita; li, en la lasta tempo plene komprenis la 
altan rolon de UEA en nia movado kaj, kelkajn tagojn 
antaŭ sia morto, li ankoraŭ skribis al nia prezidanto : „Vi 

scias, kia estos mia persona inklino por UEA * En 

Krakovo, li bone sukcesis, per taŭgaj vortoj, forprokrasti 
la demandojn, kiuj povus malkvietigi la esperantistojn, kaj 
post la trankvila kaj fruktoriĉa laborjaro, kiun ni ĵus tra- 
vivis, ni ĉiuj havis la konvinkon ke nun, en Ĉi tiu kon- 
greso, ni povus precizigi, en plena interkonsento, taŭgan 
planon de kunagado inter ĉiuj batalantoj por nia afero kaj 
kune prepari la X an Esp. Kongreson en Parizo, por kies 
triumfo li estus oferonta sian tempon, sian tutan energion 
kaj sian grandan influon. 

Mi proponas, karaj geesperantianoj, ke ni honoru la 
memoron de ĉiuj niaj mortintoj, konataj aŭ humilaj, per 
leviĝo de niaj seĝoj. 

Kaj nun, post pia penso al tiuj, kiujn ni perdis, ni 
rigardu kuraĝe al la estonteco. La tasko, kiun ili lasis al 
ni estas ja vasta, sed ĝi ne tro pezos sur niaj ŝultroj se 
ni scios profiti la instruojn de la estinteco. Ni memoru, ke 
Oiu interna batalo estas malfortiĝo, ke nia celo estos atin- 
gitn nur per unuiĝo ; ke ni povos esti unuigitaj nur se ni 
havas komunajn fundamentajn principojn ; ke ni povos inter- 
konsenti pri principoj nur se ni serioze pridiskutas ilin ; ke 
diskutado povas esti serioza kaj konduki al interkonsento, 
nur se ĝi estas tolerema, laŭregula, ĝentila, senpartia kaj 
senpasia ; ke, nome, diskutado povas esti senpasia, nur se 
Ciuj, ĉu individuo, ĉu loka, nacia, aŭ faka grupiĝo, for- 
ĵetas Ciun egoistan priokupon, kaj celas nur la ĝeneralan 
bonon kaj utilon de nia tuta afero; fine ke, kun komunaj 
principoj, ni ne povos fari definitivan paŝon antaŭen, se 
ni ne havas komunan planon de agado kaj severan disci- 
plinon. 

Planon de organizaĵo mi tute ne volas alporti al vi. 
Hieraŭ en la solena malfermo de nia naŭa Kongreso de 
Esperanto, kiu certe impresis nin ĉiujn, pro la nun tute 
digna kaj kvieta, ĉiam pli alta sento en ĝi reganta, nia 
eminenta samideano S-ro Renĉ de Saussure per tre ŝatitaj 
vortoj sciis montri al ni Ia rolon kaj la taskon, kiujn ĝis 
nun plenumis: l e la Lingvaj Institucioj; 2 e la Propagandaj 
Societoj; 3 e Universala Esperanto-Asocio. UEA estas al li 
speciale danka, ke li bonvolis tiel klare prezenti al ni, kian 
grandan lokon ĝi devos okupi en la aranĝoj, kiuj estos 
interkonsentitaj por pli harmonia kunlaborado de la tuta 
Esperantistaro. 

Mi do nur volas al liaj paroloj aldoni kelkajn pensojn, 
kiuj iom-post-iom enloĝiĝis en mian kapon, de la unua 
momento de la ekzisto de UEA ĝis la hodiaŭa momento, 


dum mia konstanta kvankam modesta partoprenado, ĉu en 
la prizorgoj, ĉu en la sukcesoj de nia Asocio. 

; Unue, ni ne tro severe klasigu niajn samideanojn en 
fermitajn kategoriojn, inter kiuj ni malpermesus ĉiun komu- 
nikadon. Ni komprenu ja bone, ke malgraŭ ŝajniaj diferencoj, 
estas multe da unueco en la mentalo, kaj en la etikaj pri- 
okupoj de la Esperantistaro ; ke ni ĉiuj ofte estas samtempe 
propagandistoj, instruistoj, uzantoj kaj eC verkistoj; ke ne 
estas tre oportune Ŝanĝi, — kiel majstro Jakobo en konata 
komedio, — plurfoje dum la tago sian oficialan veston por 
plenumi sinsekve la diversajn partojn de sia tasko. Ni celu 
do krei kiel eble plej multe da ligiloj inter la diversaj partoj 
de nia organizaĵo; dum ni volas disbati la barojn kiuj di- 
sigas la popolojn, ni ne penadu por starigi murojn inter la 
Esperantistoj. 

Ekzemple estas opinio ne Ĉiuokaze prava, kaj ofte 
danĝera, ke la lingvaj priokupoj povas, ĉe la Esperantistoj, 
esti plene apartigitaj de la praktikaj priokupoj. La lingvo 
estas la necesega ilo de la uzantoj ; kaj neniu neos sekve, 
ke la uzantoj havas la rajton konstante kontroli, ĉu sia ilo 
restas ĉiam preta por efika funkciado, kaj estas nek difek- 
tata, ne fuŝata de fremdaj manoj, pro teoriaj aŭ fantaziaj 
celoj. 

Kontraŭ la faktoj ankaŭ falas alia prijuĝo, tro enradikigita 
Ĉe multaj samideanoj, ke propagando kaj aplikado povas, 
en la praktiko, esti facile apartigitaj. — Ĉu ni ne devas ĝoji 
kiam ni aŭdas, ke Esperantistaj grupoj helpas, per Esperanto, 
por la diskonigo kaj pliriĉiĝo de sia urbo, uzante parton 
de sia mono, eldonante gvidfoliojn kaj gvidlibrojn, aŭ kiam 
ni ekscias, ke la franca Societo por la propagando de Es- 
peranto proponas siajn servojn al la ĵus fondita ĝenerala 
Komitato por Turismo en Francujo, por uzi Esperanton 
en la disfamigo de la francaj naturbelaĵoj eksterlanden ? ĉu 
ni ne devas ankaŭ ĝoji, se, pro la disvastiĝo de sia labor- 
kampo, UEA sciigas, ke ĝi bezonas pli grandan nombron 
de bone Esperanto-parolantaj membroj kaj Delegitoj? Kaj 
se ĝi sin turnas al la naciaj Societoj kaj grupoj — kiuj ĝis 
nun tiel energie klopodis por aranĝado de kursoj kaj ekza- 
menoj, — konigas al ili siajn dezirojn pri instruado kaj 
diplomoj, kaj laŭeble helpas par ilia plenumado? 

Kaj fine ni ne forgesu ankaŭ la fakajn societojn. En kiun 
kategorion ni devus klasigi la Tutmondan Esperantistan 
Kuradstan Asocion, kaj la ĵus kreitan Sekcion de Fizikistoj 
kaj Flemiistoj kiuj ambaŭ: l e zorgas pri teknikaj vortaroj; 
2 e propagandas Esperanton en la kuracistaj fizikistaj, iiemi- 
istaj rondoj; 3 e uzas Esperanton por pritrakti teknikajn kaj 
sciencajn temojn pri medicino, fiziko kaj hemio? 

Alia konvinko kiu, pro la bedaŭrindaj politikaj okazintaĵoj 
de la lasta tempo, pli kaj pli firme enradikiĝis en nin, estas 
ke ni, pli ol iam, devas priatenti la nadan ofendiĝemon. 
Ni ĉiam zorgu trafi plenan neŭtralecon en nia internacia 
Esperantista radaro, rilate al nacieco: Niaj komitatoj, nia 
mono, niaj sidejoj, niaj oficejoj ŝajnu nek britaj, nek ger- 
manaj, nek francaj, nek rusaj : ili estu plene inter- aŭ pli 
bone supernaciaj. En UEA ni ĉiam provis, certe kun plena 
sukceso, konservi ĉi tiun neŭtralecon. 

Mi nun finos per ĉi tiu grava admono al vi, karaj ge- 
esperantianoj, ke, ĉu tiu aŭ alia formo de organizaĵo estos 
elektata, vi faru kune kun mi, la solenan mempromeson, 
montri per via fervoro, per via laboremo, per via seriozeco, 
per via pacamo, en tiu-ĉi kongreso kaj en via posta agado, 
ke nia kara UEA estas en la unua vico inter tiuj grupiĝoj, 
kiuj laboras por la homara progreso, por la tutmonda kon- 
kordo, per Esperantismo. 

PAROLADO de S RO HODLER 

ĉe la malferma kunsido de UEA 

Karaj Samideanoj, 

La laborjaro, kles finon alportas nia kvara kongreso, 
plenumiĝis en agitataj eksteraj cirkonstancoj. La intergenta 
paco, kiu estas tiel necesa por nia progresado, estis longe 
rompita sur parto de Eŭropo, kie nia afero iam prospere 
disvolviĝis, kaj ofte niaj koroj tremis je la penso, ke la 
fantomo de pii ampleksa milito povus enkorpiĝi kaj por 
longa tempo nuligi multjaran nian paciencan laboradon. Tiu 
terura timindajo feliĉe ne okazis, sed la ondo de ŝovinismo, 
kiu trapasis Eŭropon, la atrnosfero de malpaco kaj sango, 
en kiu ni vivadis, nedubeble malhelpis la antaŭeniron de 
nia afero. Nuntempe, sub la influoj de aluditaj okazintajoj, 
ni devas konstati malprogreson de la internaciemaj ideoj, 
je kies irado kian ajn opinion oni havas pri Esperarrtismo — 
estas intime ligata nia movado. Kiam aŭdiĝas Ja bruo de 
la armiloj, kiam ĉiu estas konvinkita, ke la sovaĝa batalo 
de la homo kontraŭ la homo devas anstataŭi la batalon de 
la homo kontraŭ la naturo kaj la mallumo, tiam ni ne esperu, 
ke multc progresos nia afero, kiu bazas sur intima trankvila 
kunlaborado de la homoj el Ĉiuj gentoj kaj el ĉiuj nacioj. 
Teorie, oni ĉiam povas aserti, ke Esperanto, estante nur 
lingvo, povas servi egale por la paco kiel por la milito; 
praktike, neniu senpartia homo povas nei la parencecon de 
la internaciemaj movadoj kun nia. 

Aludante tiujn faktojn, mi nur celas montri, ke Ia jus 
forpasinta laborjaro estis malfadla periodo. Mi neniel deziras 
trogratidigi kaj aserti, ke la plifortiĝo dc la ŝovinismo estas 
daŭra fenorneno, kiu respotidas al natura evolucio kaj sekve 
Ciam baros nian vojon. (*ii estas nur movado de opinio, 
kiu — pro la sensencaj ŝarĝoj, kiujn ĝi pezigas sur la vivo 
de la popoloj — baldaŭ cedos lokon al kontraŭa movado 
tiel same kiel la alfluon de la maro furioze batanta la 
bordojn sekvas la forfluo, kiu donacas al homo novajn 
liberajn spacojn.' I 

uis tiam ni ne antaŭvidu tre grandajn progresojn, sed 
ni iru malrapide, senŝancele kaj serioze. 

Sed, karaj samideanoj, ne nur eksteren ni devas rigardi, j 
sed internen de nia afero. ; 

Vi scias, ke la lastan jaron ni venis al vi kun malĝojaj 1 
informoj pri la financa stato de nia Asocio. Tiu ĉi situacio 
estis tia, ke ni devis proponi al vi radikalan rimedon por 
ĝin plibonigi. Duobligante la kotizajon ni riskis perdi parton l 
de nia membraro. Pesimistaj profetoj eĉ asertis, ke tion, t 
kion ni gajnos el unu flanko, ni perdos el la alia. Tiuj 
antaŭdiroj ne realiĝis. Pli ol la du trionoj de niaj membroj 
restis al ni fidclaj. Ni ne scias, kiun ni devas plej gratuli, 
ĉu la membrojn, kiuj konsentis tiun pluan oferon, ĉu la 
Delegitojn, kiuj penis por konservi kiel eble plej multe el 
niaj membroj, ĉu UEA mem, kiu per sia agado havigis al 
si tiom da fervoraj amikoj. Ne malpli korajn dankojn ni 
ŝuldas al la sindonemaj samideanoj, kiuj favore respondis 
nian alvokon por la kreo de Garantia Kapitalo. Dank’ al la 
helpo de unuj kaj de la aliaj, la financa stato de UEA j 
senteble pliboniĝis. J 

La raportoj, kiuj estos submetataj al tiu kongreso, detale 
pritraktas la diversflankajn agadojn de nia Asocio. Ni petas, i 
ke vi bonvolu ilin atente ekzameni kaj aktive partopreni 
en la interŝanĝado de ideoj, kiun ili naskos. Pasiva aprobo 
nin certe ne ĝojigus. Konscian kaj atenteman ekzamenadon 
ni deziras, ĉar ili en vivanta maniero atestos pri la intereso 
de niaj membroj je la prospereco de nia Asocio. j 

Oni nur permesu al ni — tralegante tiujn diversajn 
raportojn — substreki la fakton, ke la nombro de la 


Esperantiaj servoj regule kreskas ne sole rilate al la nombro, 
sed ankaŭ rilate al propra graveco kaj seriozeco. En tio ĉi 
kuŝas la merito de UEA, ke tuj de la komenco ĝi proponis 
servojn al siaj membroj, ĝi favoris ilian reciprokan inter- 
komunikiĝon, kaj povis — post malmulte da tempo — 
prezenti palpeblajn rezultatojn. Ni insistas pri tio, ke UEA 
devas havi popularan karakteron. En la granda nombro de 
internaciaj organizajoj kaj institucioj, kiuj kreiĝis en la daŭro 
de la lastaj jaroj, tro multaj limigas sian agadon je pure 
sciencaj aŭ teoriaj laboroj, kiuj havas intereson nur por 
malmultaj homgrupoj. Estas la honoro de Esperantismo, ke 
ĝi penas anstataŭi la pure teorian internaciismon per prak- 
tike travivata intemaciismo, kiu, ne embarasante sin per 
formuloj aŭ doktrinfasadoj, rilatigas fremdulon kun fremdulo 
pri ĉiuj sferoj de la homa vivo, sur vere neŭtrala kampo. 
Per sia interŝanĝado de servoj ĉiujare pli multe uzata, UEA 
ne sole donas propran profiton al la uzantoj de tiuj servoj, 
sed ĝi praktike instruas al ili internacian spiriton, t. e. klarajn 
ideojn kaj ĝustajn konojn pri la vivo kaj mentaleco de la 
diversaj popoloj, sen kio ĉia alia jura alproksimiĝo estas 
neplenumebla en vere sincera maniero. Oni eble diros, ke 
ankoraŭ tre malmultaj gravaj firmoj aŭ societoj uzas !a 
servojn de UEA, ke tiuj ĉi ankoraŭ ofte koncernas mal- 
gravajn aferojn. Sed pri tio oni devas atenti, ke, se tre 
grandaj firmoj aŭ societoj havantaj gravajn monrimedojn 
povas facile interkomunikiĝi sur la internacia kampo. ekzistas 
tre granda nombro de malpli grandaj firmoj kaj societoj, 
tre granda nombro de privatuloj, kiuj ne estas en tiel favora 
situacio. A1 ĉiuj ĉi tiuj sin nun precipe turnas UEA kun 
siaj servoj. (Daŭrigota.) 


Tra Ia mondo 


Madrid. — Pro fulmo, pulvejo eksplodis, mortigis unu 
personon kaj vundis tridekses. 

Bruxelles. — Generalo Michel, eksministro de 1’militi- 
staro, ĉefkomandanto de Anvers, forlasas sian oficon. 

Gent. La internacia kongreso pri helpado al la mi- 
Htvunditoj estas malfermita, precize kiam ironie oni inaŭgu- 
raciis en den Haag la novan Pacpalacon. 

Pola. — Oni enterigis la vicadmiralon de Lanjus. 

Roma. — Dum aŭtuno la italaj gereĝoj intencas vojaĝi 
en Libio. 

Versailles. — Aviadisto Marnier forfiugis el Biarritz per 
monoplano por konkursi la pokalon Pommery; lin mal- 
helpis forta vento el nord-okcidento. 

Bern. — Oni retrovis sur la montaro Niesen la kadavron 
de junulo falinta la 3-an de aŭgusto, dum li kolektis edel- 
vejsojn. 

Posen. — La imperiestro kaj lia filo ĉeestis paradon 
de la kvina korpuso. 

Barcelona. — Apud Bilbao vagonaro venanta el Barce- 
lona puŝrenkontis du lokomotivojn ; du mortintoj, kvardek 
vunditoj. 

Catane. La vulkano Etna elŝprucas cindrojn kaj fumon. 

Belgrade. — La internacia komisiono, sendita por en- 
keti kaj eltrovi la veron pri la kruelaĵoj dum la Balkana 
milito, alvenis. 

Krojankc. — Vagono el la rapida vagonaro Konigsberg- 
Berlin elreliĝis; unu mortinto, dek vunditoj. 

Glasgow . — Malfermiĝis la dua intemacia Kongreso de 
1’kooperativaj societoj; sescent delegitoj reprezentas unu 
milionon da kooperatanoj el ĉiuj landoj. 

REDAKCIA LETERKESTO EN LA AKCEPTEJO 


La Kongresa Gazeto aperas ciutage dum La Kongresoj 

kaj kostas 10 centimojn po Numero 


8 h. 


8 h. 30 


10 h. 15 


3 h. 


5 h. 15 


8 h. 15 


OKAZONTAĴOJ 

Sabato 30 aŭgusto 

Framasona Ligo en la Bern’a Loĝio (Bogen- 
schUtzenstrasse 8). 

Fakaj kunsidoj en la Universitato (juristoj, mar- 
istoj, policistoj, ruĝuloj, kuracistoj). 

Internacia Oratora Konkurso en la salonego de 
la Kazino. 

3-a Oenerala Labora Kunsido en la Kazino, 
ĉambro 2. 

Framasona Ligo en la Bern’a Loĝio. Fakaj 
kunsidoj en la Universitato (katolikoj, publik- 
oficistoj, feministoj). 

Muzika kaj literatura vespero: orgenludo. solistoj, 
parolado de S-ro Edmond Privat, en la salonego 
de la Kazino. 


OKAZINTAĴOJ 



M ESPEHAINTO 


2-a Ĝenerala Labora Kunsido 

Ĝi okazis merkredon posttagmeze je la 3-a, sub prezido 
de S-ro Stettler, vic-prezidanto de la Kongreso. 

Pro troeco de materialo, la raporto pri tiu kunveno. ne 
tiel grava kiel la antaŭa, aperos nur en sekvonta numero 
de .Kongresa Gazeto'. 

Fakaj Kunsidoj. 

• Socialistoj. — Dua kunveno okazis merkredon matene 
en la Universitato. Prez. : S-ro Tesch ; sekr. : S-ro J. Couteaux. 
Plej grava demando diskutita estas tiu pri la internacia 
federacio de la ĉiunaciaj grupoj esperantistaj socialistaj. 
S-ro Hermant opinias dezirinde, ke la socialistoj unuiĝu kun 
siaj propraj statutoj aparte de ĉiuj aliaj „ruĝuloj" (anarhi- 
istoj, sindikatanoj, k. a.), kaj proponas, por ke la federacio 
interna.ia povu esti starigata dum la Paris’a Kongreso, en 
1914, ke tuj estu elektata komisiono, kiu helpos la provi- 
zoran sekretarion por fari intemacian enketon kaj prezenti, 


per la socialistaj esperantaj Jurnaloj, la definitivan regularon 
voĉdonotan dum la X a Kongreso. Propono unuanime akcep- 
tata. Ankaŭ akceptata estas rezolucio prezentita de F-ino 
Fryer laŭ kiu la Jnternacia socialista Oficejo" en Bruxelles 
estas petata studi Ia demandon pri internacia lingvo kaj 
prezenti raporton pri tio al la proksima internacia socialista 
Kongreso. J. C. 

Teozofoj. — S-ino M. Tiard (Paris) malfermis la kun- 
venon kaj raportis pri la enkonduko de Esperanto en la 
Tutmondan Teozofian Societon dum la Teozofia Kongreso 
en Stockholm. Esperanto estis tie akceptita kiel la kvara 
lingvo uzota dum la internaciaj Kongresoj Teozofiaj. S-ro 
D. de Szentmririay (Hungarujo) rakontas pri la ĉefaj teozo- 
fiaj veroj. Plue, li legas la regulojn de «Orienta Stelo*. 
S-ino M. Tiard legas la salutleteron de S-ino Diou-Trouillon 
prezidantino de „Esperanta Teozofia Ligo“. S-ro D. de 
Szentmariay raportas pri sia parolado en Stockholm. S-ro 
J. de Nogales (Hispanujo) raportis pri la Teozofia movado 
en Hispanujo. S-ro Delfi Dalman (Barcelona) raportis pri la 
Teozofia movado en Portugalujo. 

S-ino M. Tiard anoncas publikan paroladon pri Teozofio 
(esper.) farotan de F-ino Weggeman-Guldemont, Sabaton 
la 30 an de t. m. de o'/i — 6 ’/» en Universitato Ĉambro 28. 

V. C. 

Internacia Ordcno por Etiko kaj Kulturo. Mardon 
je la 6-a kunvenis la ordenanoj sub prezido de S-ro D-ro 
Uhlmann kun ĉeesto de S-ro D ro L. L. Zamenhof. La prezid- 
anto raportis pri la stato de tiu fako kaj klarigis la ĝeneralan 
programon de I. O. E. K. Pri la organizo parolis S-ro Jost. 
Poste oni decidis subteni la novan ideon de ia Majstro, 
nome „Homaranismo“, kio ĝenerale estis aprobata. Oni 
decidis aranĝi duan kunvenon, por diskuti la regularon. 

(Kongresa Gazeto raportas nur pri 1'akaj Kunsidoj, 
kies 'sekretarioj sendis ma/longan raporton. Leterkesto de 
VRedakcio en la Akceptejo.) 

Teatra prezentado 

Mardon vespere en ia Varietea Teatro kuniĝis ĉiuj Kon- 
gresanoj kaj multaj Bern’anoj. Tiu teatro estas beleta, sed 
ĝi ne tre taŭgas por vere teatra prezentado; ĝi estas kon- 
struita por utili precipe kiel muzikhalo aŭ kazino. Komenc- 
iĝinte je la 8 h. l /z, la prezentado finiĝis ĉirkaŭ la 1 h. 
matene, kaj la sep aktoj, kiujn ni aŭdis, malgraŭ ilia intereso 
iom lacigis la okulojn, kiuj poste sekvantan matenon devis 
iom longe ripozi. 

La du prezentadoj havis grandan sukceson, sed pro la 
neceso de detala raporto ni devas prokrasti ilian priskribon 
fcis venonta numero de .Esperanto - . 

Oficiala festeno 

(ji okazis inerkredon tagineze en la salonego de la 
Kazino, kiu ne povis enteni ĉiujn festenantojn. Sekvis multaj 
paroladoj de diversnaciaj oratoroj, kiuj Ĉ»uj tre sprite parolis. 

Granda koncerto 

Merkredon vespere je la 8*a 7 1 reeksonis sub la fingroj 
de 1'majstro Locher la majesta orgeno de la Kazino. Unue 
li ravis per malnova muzikajo de J. S. Bach, kaj poste li 
Ĉarmis per Adaĝo de H. Huber. En la dua parto de l’kon- 
certo li tre bone ludis la faman parton de la opero de Grieg 
„la morto de Asas“, en kiu li transfluigis en la vejnojn de 
la aiidantaro sian tutan koreinocion ; sed ŝajnas al ni, ke 
tamen en la kotnenco li faris kelkajn ŝanĝojn en la origi- 
nalo, predpe pri la takto; ĉe 1’fino la anĝelvoĉoj de lia j 
instrumento tre impresige figdris la ĉieliron de la animo de i 
Asas. 

La publiko ĝenerale pll ŝatis la kantojn de 1’ Bern‘a 
Viriioro, Car ĝi pli facile sentis (se ĝi ne komprenis), ke 
tiu horo estas vere nepre spcrtega kaj disciplinita. Pri tio 
la direktanto S-ro E. Henzmann estas tre laŭdinda, ĉar li 
estas plene direktanto tre eminenta. En malnovaj kantoj, 
en popolaj, en tre artaj, ni aplaŭdis la artistojn, ĉar ope ili 
meritas tiun nomon. La plej interesega estis certe „Elfe“ 
de de Curti, en kiu la malfacilajoj estis multaj precipe ĉe 
la longdaŭraj kvarvoĉaj notoj. 

S-ino T. Essigman kantis en Esperanto diversajn ariojn, 
en kiuj ni konsciis, ke ŝi estas tre bona Esperantistino. Sed 
ĝuste kial ŝi elektis kantajojn, kies poezio estas tiel mal- 
regula? En Dresden ni aŭdis ankaŭ kanton de „Samson 
kaj Dallla“ en Esperanto; sed la traduko estis multe pli 
klasika. Esperantistoj faru malmultajn versajojn, pli mal- 
multajn, tre malmultajn, sed iom pli bonajn. 

Arta ĝuo ankaŭ nin regis, kiam ni aŭdis la kvarteton 
en F-dur dc Haydn, kiun ludis S-roj Spielmann, LUtschg, 
Christen kaj Monhaupt. Tiu klasika muziko ŝajnis longa al 
la nemuzikaniantoj, kiuj estas multaj inter Esperantistoj ; tiuj 
cetere multe tro ŝatas senfinan babiladon. La sonoj de 
1'kvar muzikiloj tre harmonie kunfandiĝis en la navo de 
1’Kazino, kaj plej ŝatis ni la violonĉelon kaj la aldon. 

Entute la koncerto estis tre honoriga por la organizintoj, 
Car vere tre arta. 

Ekskurso al Interlaken 

Jaŭdon matene antaŭ la 8-a la bileteja halo de l’Ĉef- 
statidomo estis superplena je kongresanoj, kiuj orde ariĝis 
ĉirkaŭ afiŝetoj montrantaj la 15 diversajn hotelojn, en kiuj 
devis manĝi la ekskursantoj, kiuj per du specialaj vagonaroj 
veturis al Scherzligen, kaj de tie per du specialaj ŝipoj al 
Interlaken. Bedaŭrinde tie ĉiuj disiĝis, kaj dum la plej 
granda nombro el ili serĉis ripozon sur la herbejoj aŭ supren- 
rampis (per dentrad- aŭ ŝnureg-vagonoj 1) al montsupraĵoj, 
nur malmultaj ĉeestis la nepriskribeble belan prezentadon 
de „Wilhelin Tell“ sur liberaera scenejo. Cetere en venonta 
numero de „Esperanto“ ni pli detale raportos pri tiu ad- 
mirinda perpopola prezentado. 

Vespere ĉiuj en la Kursalo aŭdis belan sinfonian kon- 
certon kaj aplaŭdis precipe la duan „Hungara Rapsodio“ ; 
de Liszt kaj lcrtan harpajon. Sekvis artfajrajo ĝenerale verda 
en honoro de 1'Kongreso. Nokte je la 1-a revenis la lasta j 
vagonaro plena je laceguloj. 


Scienca Asocio 

En la ĉambrego 2 de la Kazino la Scienca Asocio 
i okazigis vendredon posttagmeze publikan kunvenon, kiun 
oni povas konsideri kiel festan kunsidon. Prezidis S-ro P-ro 
Cotton, de ia Supera Normala Lernejo en Paris, kavaliro 
de 1’Honora I^egio, ĉirkaŭita de S-ro G-lo Sĉbert, S-ro Rollet 
de 1’lsle, S-ro D-ro Stromboli, S-ro D-ro Marchand. 

S-ro Cotton memorigis, ke lastan jaron Ĉe la Kongreso 
de ĥemia aplikado en Washington sekcio decidis alpreni 
Esperanton laŭ propono de S-ro Mac Kelvy, direktoro de 
la „Bureau of Standards". 

Sekvas sciencaj komunikoj de S-ro Cotton pri la rezul- 
tatoj de liaj laboroj kun S-ro Moutton pri la efiko de 
magneta kampo sur lumradiojn kiuj trapasas likvan ŝtofon ; 
de S-ro D-ro Marchand pri la utileco de Esperanto por la 
sciencaj rondoj kaj pri la alpa floraro de la Davos'a regiono, 
kaj de S-ro Stromboli pri la ferindustrio. 

KONGRESO DE UEA 

Dua labora kunsldo 

La dua • labora kunsido de UEA okazas merkredon la 
26 aŭgusto je 10 h. 1 4. 

La protokolo de la unua labora kunsido estas unuanime 
akceptita. 

S-ro Stettler proponas, ke oni vizitu la internaciajn 
oficejojn en Bemo kaj invitu ilin sendi reprezentantojn ĉe 
la Kongreso de UEA; tiu propono estas aplaŭde aprobita. 
S-ro Stettler poste raportas pri la financa stato de UEA. 
Li aludas la financan reformon kaj atentigas, ke ĝi havis 
kiel konsekvencon pliboniĝon de la financa stato. Li insistas 
pri la neceseco varbi minimume 7000 membrojn dum 1914 
kaj kolekti anoncojn por malpligrandigi la kostojn de la 
jarlibro. 

S-ro Reber (Bamberg) proponas monkolekton. 

S-ro Stettler diras, ke ne plu estas nun la tempo kolekti 
malgrandajn suinojn. Li atentigas pri la Garantia Kapitalo 
kaj montras la profitojn, kiujn ĝi prezentas. La deziresprimo 
de la raporto 2-a estas unuanime akceptita. Plie la kon- 
greso esprimas siajn dankojn al S-ro Stettler pro lia bona 
kondukado de la financa fako. 

S-ro Hodler komentarias la raportojn de S-ro Lĉvy pri 
la Interŝanĝa Fako kaj la raporton de S-ro Mareŝ pri la 
Studenta Fako. Li montras, ke kontentiga estas la stato de 
la Interŝanĝa, sed ke la stato de la aliaj fakoj estas ne tiel 
prospera, kiel oni povus deziri, precipe pro manko de 
membroj. 

F-ino Moreau (Bruselo) legas raporton transdonitan de 
S-ino L. de Ferrer, kiu bedaŭrante la malpliaitiĝon de la 
membroj proponas, ke oni dediĉu unu paĝon de Espcranto 
al la Virina Fako ; ŝi demandas, kial oni forigis el la jar- 
libro la signojn pri la virinaj konsulinoj. 

S-ro Hodler respondas, ke Esperanto volonte akceptas 
komunikaĵojn, kondiĉe, ke ili havu neŭtralan karakteron, 
kio ĝis nun iafoje ne okazis. Li donas klarigojn pri la 
indikado de la konsuloj, kiu estis forigita en la jarlibro, ĉar 
zorga kontrolo de la konsuloj estas malfacila; tamen la 
virinaj konsulinoj estos denove notataj, ĉar tiuj informoj 
estas tre utilaj por la vojaĝantinoj. 

S-ro Pollen demandas, ĉu en la aliajn fakojn oni enlasas 
virinojn. La prezidanto jese respondas. 

S-ro Bbmer insistas, ke la Studenta Fako restu plene 
neŭtrala. 

S-ro Souchay (Parizo) diras, ke en grandaj urboj necese 
estus, ke en la Jarlibro ankaŭ aperu la nomoj de la kon- 
suloj, ĉar la delegito ne ĉion mem povas respondi. 

S-ro Hodler respondas, ke necese estas, ke oni ĉiam 
povu sin turoi nur al la delegito ; cetere en la grandaj urboj 
ankaŭ ekzistas subdelegitoj. 

La deziresprimoj pri la Studenta kaj Interŝanĝa Fakoj 
estas unuanime akceptitaj. 

Nova deziresprimo pri la Virina Fako estas ankaŭ ak- 
ceptita. 

S-ro Mahn (Breslau) donas klarigojn pri deziresprimoj 
de li prezentitaj rilate al plifaciligo de statistiko pri la vizito 
de la esperantiaj hoteloj. 

S-ro Mallet (Ĝenevo) diras, ke la prezentita deziresprimo 
estas ofte ne aplikebla kaj havas polican ŝajnon. La propono 
Mahn estas prokrastita ĝis la venonta kunsido 

Je la 12 h. la kunsido estas fermita. 

Tria labora kunsido de UEA 

La tria labora kunveno de UEA okazas vendredon, la 
29 aŭgusto je 10 h. 

La protokolo de la 2-a labora kunsido estas unuanime 
akceptita. 

S-ro Hodler donas klarigojn pri la raporto 5-a : UEA 
kaj neesperantistoj, anstataŭ S-ro Perez forestanta. Doninte 
klarigojn pri la raporto li rekomendas al la kongreso la al- 
prenon de la pli multaj konkludoj krom tiu kiu rilatas al la 
parta pagigo de la servoj, ĉar estas tre malfacile difini ta- 
•ifon por la servoj, tial ke ili estas tro diversspecaj. Rilate 
al la pagado de helpanto de la delegito en la urbegoj li 
rimarkigas, ke oni povos tion atingi per varbado de pliaj 
entreprenoj kaj per monhelpoj de la lokaj institucioj al kiuj 
niaj delegitoj helpas per sia laboro. 

S-ro Rousseau, transdoninte sian prezidantecon al S-ro 
Hodler, legas sian raporton pri la esperanto-diplomoj. 

S-ro Obruĉev (Moskvo) opinias, ke UEA ne povas sin 
okupi pri instruado. 

S-ro Rousseau respondas, ke UEA ne volas mem sin 
okupi pri instruado, sed nur transdoni siajn dezirojn pri tio 
al la naciaj societoj. 

S-ro Istel (Wiesbaden) juĝas, ke la propono estas dan- 
ĝera por UEA, kiu estas per-esperanta, sed ne por-esperanta 
organizaĵo. 

S ro Rousseau atentigas pri la jam ekzistanta interkon- 
sento inter la naciaj societoj, kaj diras, ke iliaj reprezentantoj 
jam favoris tiun proponon. 

S-ro Mahn (Breslau) opinias, ke UEA nepre devas havi 
Delegitojn bone sciantajn Esperanton; por tio necese estas, 
ke la gradoj de la diplomoj estu unuecigataj. 

S-ro Obruĉev proponas ŝanĝon en la deziresprimo. 

S-ro Istel substrekas, ke UEA sin okupu nur pri per- 
esperantaj aferoj. 

S-ro Pollen aprobas ia raportojn kaj demandas, ĉu la 
komisiono aludita en tiu raporto jam ekzistas. 

S-ro Privat diras, ke oni forlasu la teoriajn diskutojn 
pri diferenco inter per- kaj por-esperantaj aferoj. 

S-ro Wengler (Berlin) proponas reverki la deziresprimon 
en pli limigita formo. La deziresprimo modifita estas ak- 
ceptita kontraŭ 4 neoj. 

S-ro Rousseau legas kaj komentarias sian raporton pri 
ŝovinismo. 

S-ro Reber (Bamberg) demandas, ĉu la milito ne estas 
necesa. 

S-ro Rust (Soham) aprobas la principon de la raporto 
kaj deziras, ke la 2-a kaj 6-a partoj de la deziresprimo 
estu forigataj. 

S-ro Pollen aprobas la dirojn de S-ro Rust. 


S-ro von Frenckell (Dresden) diras, ke punkto 2-a ne 
estas akceptebla, ĉar ĝi estas kontraŭ la neŭtraleco de la 
Asocio. Milito povus iam esti ne evitebla. Ĉu UEA tiam 
eksigus la membrojn, kiuj defendas sian patrujon ? Plie oni 
devas eviti, ke la registaroj konsideru nian movadon kiel 
politikan aferon. 

S-ro Privat diras, ke kontraŭe la registaroj dankos nin, 
se ni helpas al la agado kontraŭ la falsigitaj informoj. La 
registaroj ne devas timi, ke oni malhelpu la agadon de iliaj 
malbonaj defendantoj. 

S-ro Stettler principe akceptas la konkludon de la raporto, 
sed opinias, ke preferinde estus enkonduki la ĉefajn ideojn 
de tiu raporto en la statuton. Li proponas redoni la dezir- 
esprimon al la komisiono por la revizo de la statutoj. 

S-ro Maske (Dresden) tre petas, ke oni ne okupu sin 
pri politikaj aferoj. 

S-ro Epstein aprobas la proponon de S-ro Stettler. 

S-ro Mallet (Ĝenevo) preferus, ke oni prokrastu la 
decidon ĝis la venonta kongreso. 

S-ro Hodler diras, ke la raporto neniel estas kontraŭa 
al la statuto, sed ke ĝi estas nur komentario kaj formuligo 
de la principoj, kiuj ĝis nun direktis nian Asocion, kon- 
forme al la § 1-a de nia statuto. 

S-ro v. Frenkell proponas, ke oni tute prokrastu la de- 
mandon kaj ne voĉdonu deziresprimon. 

S-ro Hodler donas klarigojn pri la diversaj tekstoj pre- 
zentitaj. La deziresprimo proponita de S-ro Rousseau kaj 
aprobita de S-roj Privat kaj Pollen estas malakceptita. La 
teksto proponita de S-ro Stettler (principa aprobo de la 
raportoj kun resendo al la komisiono) estas akceptita kun 
65 voĉoj kontraŭ 35 post duobla voĉdonado. 

La prezidanto proponas, ke pro manko de tempo oni 
prokrastu la raporton pri la Universala Poŝtmarko ĝis la 
venonta Kongreso. Akceptita. Rilate al la loko de la venonta 
Kongreso Ii proponas, ke oni okazigu ĝin en Parizo, sed 
ke oni lasu la firman decidon al la komitato. 

S-ro Poncet (Lyon) proponas, ke el la kongresa kotizaĵo 
oni nepre donu parton al UEA. 

S-ro Stettler diras, ke pri tio estas nun pritraktoj kun 
la Organiza Komitato de la X a Kongreso. 

La deziresprimo rilata al la Kongreso estas akceptita. 

Post diversaj komunikaĵoj de la prezidanto, S-ro Hodler 
transdonas la dankojn de UEA al la Berna Komitato pro 
ĝiaj bonaj aranĝoj. Li esperas, ke la venontan jaron oni 
povos kongresi en simile bonaj kondiĉoj, kaj instigas ĉiujn 
energie helpi por la plimultigo de la membraro. La Kvara 
Kongreso de UEA estas fermita je la 12 h. l U. 


Karavano de UEA tra Svisujo 

La aliĝoj estos kolektataj vendredon vespere dum la 
balo. Jam nun oni povas certigi, ke la prezo por kvar 
tagoj (vojaĝo per fervojo, Ŝipo, dentradvagono ; ĉambro, 
tri manĝoj sen trinkaĵoj ; vizito de la muzeoj; tramveturadoj; 
trinkmonoj) estos certe malpli alta ol 90 Fr. Aliĝontoj devas 
esti Esperantianoj. 


PAROLADO de S RO HODLER 

ĉe la malferma kunsido de UEA 

(Rno.) 

Plie, se la bezono naskas la organon, oni ankaŭ povas 
diri, ke ofte ankaŭ la organo elvokas novajn bezonojn : 
Sciante, ke per niaj Delegitoj oni povas oportune ricevi 
informojn aŭ helpon, kelkaj el niaj membroj plivastigis 

siajn aferojn aŭ siajn interescelojn internacien, aliaj vojaĝis, 
aliaj eC donis aiian direkton ai sia vivo. Kun certa fiereco 
ni do povas diri, ke — kvankam ankoraŭ tre malmulte 
konata de la ekstera publiko — nia Asocio plenumas utilan 
rolon. Per ĝi precipe Esperanto estas vivanta lingvo kaj 
fariĝis iio, kiu meritas esti atentata kiel realajo. 

Cu de tio ni devas konkludi, ke nia afero, jam vivanta 
per si mem, devas resti aparta mondeto kun sia ĉiam sama 
limigita publiko? Cu ni devas rigardi nur internen de nia 
afero kaj enprofundiĝi en la kontenta admirado de tio, kio 
estis farita? Tio estus vere danĝera eraro, kies rezultato 
baidaŭ estus dormado parenca kun morto. Ni kontraŭe 
devas etendiĝi, piifortiĝi, progresi. Niajn servojn ni devas 
plibonigi kaj plimultigi, nian inembraron ni devas piigran- 
digi. Tio estas nia sankta devo ai ĉiuj, kiuj venis antaŭ 
ni, kiuj senlace laboris kaj multon oferis, por krei tion, kio 
ekzistas. Tio estas nia devo antaŭ la homaro, ĉar, sciante, 
ke ni laboras por io utila ne sole en la estonto, sed jam 
en la nuna tempo, nl havas la taskon fari tion utila por 
kiel eble plej multaj homoj. Akiri novajn membrojn, agi 
ekster la Esperantista jam ekzistanta publiko, ŝajnas al ni 
la plej urĝa necesajo. En tro multaj lokoj nia afero dor- 
metas aŭ vivas tro trankvile. En tro multaj aliaj oni sin 
okupas nur pri bagateloj aŭ — pli grave — disputadas 
senfine pri neniajoj aŭ personoj. Ni ne alvokas bruan kaj 
blufan propagandon limigitan je sola celo, sed kontinuan 
individuan agadon de ĉiuj. 

Ne per bruaj momentaj agoj ni utile laboros, sed per 
longa pacienca Individua laborado, ĉar kiel . antaŭdiris la 
poeto: ,EĈ guto malgranda, konstante frapante, traboras 
la monton granitan*. Mi insistas pri la esprimo «individua 
laborado". Multaj el ni, efektive, tendencas ĉiam sin turni 
al organizajoj kaj Ĉion komisii al ili, kulpigante ilin pri ĉia 
okazanta bono aŭ malbono. Organizajo estas nepre necesa 
por eflka kunlaborado, taŭga dispartigo de la taskoj kaj 
orda agado, sed, eĉ, se ĝi estas bonega en si mem, ĝi 
valoras nenion, se la individuoj, el kiuj ĝi konsistas, estas 
seniniciataj kaj indiferente fordonas ĉiun laboron al la aiiaj. 
Tio estas elementa veraĵo, kiu malgraŭ sia banaleco ne ĉesas 
csti rememorlnda. En ĉiuj landoj ekzistas multaj liomoj, 
kiuj aljuĝas al la registaro absolutan influon, eĉ en aferoj 
pri kiuj ĝi videbie povas tute nenion ; ili ne vidas, ke plej 
ofte ili indlvidue estas respondaj pri la malbono, kiun ili 
konstatas. Ni ne imitu ilin. Ni gardu nin kredi, ke kreinte 
tian aŭ alian novan societon aŭ gazeton, aŭ ke ŝanĝinte 
tian aŭ alian detalon en nia organizo, ni faros grandajn 
progresojn. Se sub la ŝanĝo de nomoj kaj organoj aperas 
la samaj homoj, ni estas en tute sama situacio kiel antaŭe. 
Apliknnte tiujn konsiderojn al nia propra afero, ni konstatos, 
ke en UEA ekzistas nun internacia organizaĵo, kiu per sia 
elprovita organizo taŭgas kiel kadro por utila laborado. Ĝi 
ne estas perfekta, kaj ni havas la devon ĝin ĉiam plibonigi, 
sed ni ne kredu, ke ĝiaj progresoj venos de detalaj ŝanĝoj 
en ĝia organizo. Tio estas flanka afero. Niaj progresoj 
venos Cefe per la individua agado de vi ciuj. 

En la nuna tempo plej necesa estas la plimultigo de 
niaj membroj. Por tio ĉiu el vi estas kompetcnta kaj povas 
utile helpi. Gazetartikoloj, paroladoj, festoj, kongresoj, certe 
estas utiiaj, kaj ni neniel devas ilin malŝati, sed plej trafa 
el Ciuj rimedoj estis ĉiam kaj estas ankoraŭ la individua 
propagando kaj varbado. Se ĉiu el niaj membroj dum la 
jaro klopodus por varbi nur unu novan membron — kio 
vere ne estas tre malfacila — kaj se nur la duono el ili 
sukcesus, niaj progresoj efektiviĝus per grandaj paŝoj Jen 
la plej urĝa tasko. 

Dank al tia individua agado, Esperanto enradikiĝis en la 
unuaj jaroj, malgraŭ multe pli grandaj malhelpoj ol nun; | 


dank al ĝi stariĝis tiuj bravaj pioniroj, kiuj honorigas nian 
historion; ni ne foriasu ĝin sub la preteksto ke ekzistas 
nun organizaĵoj, kiuj povas plenumi tiun propagandon aŭ 
ke UEA estas nur peresperanta kaj ne devas sin okupi pri 
propagando. Tiaj teoriaj diskutoj estas tro ofte motivo por 
nenion fari. Ni ne parolas pri kolektiva propagando, sed 
pri individua agado, kiu estas nuntempe necesega, se ni 
volas progresi. Dum la jaro ĉiu el vi energie penu varbi 
unu novan Esperantianon. Por tio estas necesaj nek multe 
da lemolibroj, nek multe da societoj, sed la viva parolo, 
kelkaj klarigoj, kiujn abunde liveras niaj diversaj propagand- 
iloj, kaj persista fervoro. 

La lastaj jaroj ne estis sen fruktoj. Interne de nia afero 
oni muite iaboris. Unuflanke, oni kreis UĈA kaj, laŭ ĉiujaraj 
spertoj, plibonigis ĝian organizon, oni pli kaj pli anstataŭigis 
la pure predikan propagandon per praktika internacia agado, 
oni konsciis pri la rolo, kiun jam nuntempe povas plenumi 
Esperanto ; aliflanke, per pripensado, per la diskutoj, eĉ per 
la polemikoj, oni precizigis la antaŭe sufiĉe malklarajn ideojn 
pri nia lingvo ĉe la Esperantistoj mem, oni konsideris 
Esperanton kiel vivantan lingvon, ne plu kiel ian artefaritan 
signaron, oni sub la influo de tiu fruktoriĉa ideo forigis 
ĉiun danĝeron de lingvaj disputoj, dume oni piibonigis 
nian instruilaron, multe pliriĉigis nian literaturon, ekkreis 
seriozan kaj objektivan kritikon, en lingvaj demandoj uzis la 
eksperimentan metodon kiel en ĉiuj aliaj lingvoj. Ĉio tio 
reprezentas grandan laboron, ofte diskretan kaj ne tuj okul- 
videblan, sed tamen atentindan rilate al la estonteco. Ni do 
estas multe pli bone armitaj oi antaŭe, sed ni ne forgesu, 
ke eĉ la plej perfektaj armiloj perdas sian efikon, se ili estas 
en la manoj de nespertaj, molaj kaj skeptikaj soldatoj. De 
vi ĉiuj dependas la estonteco de nia afero. Kiel ajn utila 
estas en si mem organizo ĝi valoras nur se la homoj, el 
kiuj ĝi konsistas, konscias pri sia respondeco kaj plenumas 
sian devon kontinue, inteligente kaj ame. Tiel same, UEA 
potenciĝos kaj povos alpaŝi al pli gravaj taskoj nur per 
konscia membraro, fervora, iniciatkapabla kaj energia repre- 
zentantaro. 

De via individua agado dependas nia progresado. 

H. Hodler. - 


Tra la kongreso 


. • . La karavano Paris — Bern tiel bone sukcesis, ke la 
profito (10 frankoj) estos sendata al S-ro P-ro Cart por la 
blinduloj. 

ĉu ne prave? Ni rimarkis, ke multaj Esperantistoj, 
eĉ el tiuj kiuj antaŭe estis opiniataj lertaj parolantoj, terure 
malbele akcentas nian harmonian lingvon. Kaj neniu rimark- 
igas al ili tiujn bedaŭrindajn erarojn. Niaj Kongresoj inter- 
naciaj devus konsisti el festoj kaj el instruoj tre utilaj. Ĉu 
ni rajtas respekte peti S-ron E. Privat, kiu morgaŭ faros 
paroladon ĉe la disdonado de la premioj por la oratora 
konkurso, ke li admonu nin ĉiujn pri la neceso de 1’ tonika 
akcento ? 


Tra la mondo 


A ew-York. — Germana ŝipego „Imperator“ ankrita ĉe 
la haveno, ekbrulis. Post multaj klopodoj, la fajro estis 
venkita. Du ŝipanoj pereis. La pasaĝeroj povis esti trans- 
ŝipigataj. 

Roma. — Oni certigas, ke Gabriele d’Annunzio estos 
baldaŭ eiektata kiel membro de la Itala Senato. 


PRESEJO BOCHLER A KO.. BERNO 

Aldono al ESPERANTO 30 Aŭgusto 1913 


REDAKCIA LETERKESTO EN LA AKCEPTEJO 

La Kongresa Gazeto aperas ciutage diuti la Kongresoj 

kaj kostas 10 centimojn po Nutnero 


OKAZONTAĴOJ 

Dimanĉo 31 aŭgusto 

9 h. 30 Festa ferma kunsido de la Kongrcso de 

Esperanto en la ĉambrego de la Kazino. 

11 h. 30 Ekzercoj de la Ruĝa Kruco kaj liberaeraj pre- 

dikoj sur la monto Gurten. 

12 h. 30 Festeno sur la monto Gurten (karto antaŭaĉetota : 

3 Fr.). 

Posttagmeze Popola svisa festo. 

Lundo 1 septembro 

7 h. 45 De la stacidomo de Bern, forveturo de la Kara- 

vano de UEA tra Svisujo. 


OKAZINTAĴOJ 



2-a ĉenerala Labora Kunsido. 

Merkredon posttagmeze je la 3-a */ < S-ro Stettler, vic- 
prezidanto de la IX a , malfermas la kunsidon. 

S-ro Chavet legas la protokolon de la 1-a kunsido ; 
protokolo unuanime akceptata. 

S-ro Chavet legas la raporton pri ĝenerala organizaĵo. 
S-ro G-lo Sĉbert donas kelkajn klarigojn kaj diras, ke li 
korespondadis kun kelkaj naciaj societoj kaj kc la projekto 
Ŝajnas akceptinda. Neniu petas la parolrajton pri la raporto, 
kaj oni voĉdonas pri la jena propono : „La IX a Kongreso 
konsilas al la internaciaj societoj aliĝi al la Internacia Unuiĝo 
de Esperantistaj Societoj.“ La komisiono pri ĝenerala 
organizaĵo kaj la subkomisiono nun finis sian taskon. 

Esperantisto el Mŭnchen parolas pri la Ponto ; S-roj 
Schmid kaj Boucon kaj aliaj partoprenas la diskutadon. 

Fine S-ro D-ro Wenger donas klarigojn pri la oratora 
konkurso. L. P. 


Fakaj Kunsidoj. 

Kuracistoj (T E K A). — En la dua kunsido de la 
kuracistoj, marde 5. 15, kiun la Majstro mem bonvolis 
partopreni, la medicina terminologio estis diskutata post 
referato de D-ro Uhlmann. Merkredc matene la TEKA-anoj 
aŭdis du referatojn pri sciencaj temoj de D-roj ŝidlovski 
(Moskvo) kaj Robin (Varsovio). Poste D-ro Christen (Bern) 
kondukis siajn eksterlandajn kolegojn tra la medicinaj insti- 
tutoj de la urbo, inter kiuj precipe la instituto de P-ro Kolle 
por studado de infektaj malsanoj estis interesplena, dank’ 
al la afabla kondukado de ĝia subdirektoro P-ro Tomarkin. 

T. C. 

Arhitcktoj. — Merkredon vespere okazis en la Universi- 
tato la unua Kunveno de la Arhitcktoj, Inĝenieroj kaj 
ĉiuspecaj konstruistoj esperantistaj. La celo de la fondota 
grupiĝo estas interrilatigi la arĥitektojn tutmondajn kaj 
havigi al ili la necesajn rimedojn por profesia interhelpado. 
La Asocio oficiale estos fondita nur dum la Paris’a kongreso. 
La kolegoj, kiuj ne povis ĉeesti la kunvenon, estas petataj 
sin konigi de nun : aliĝo estas senpaga, nur oni devas esti 
UEA-ano. La estraro jus elektita enhavas kiel prezidanton 
S-ron D. A. Agache, arh. D. P. L. G. 11, rue Eug. Flachat 
Paris; kiel vic-prezidanton S-ron Vermaas, arh. Rotterdam 
(Holandujo); kiel sekretarion, S-ron Gĉnermont, arh.E.D.B.A. 
Moulin-sur-Allier (Francujo). H. P. 

Libcra Penso. — Mardon 26 Aŭgusto je 5 h. ’/* okazis 
en la Universitato la unua Kunveno de la Societo Libera 
Penso. Ĉeestis 40 personoj el 8 nacioj, membroj de la 
Societo aŭ aliĝontoj. Post aprobo de Ja jara raporto de 
1’ sekretario, ili decidis rekomendi por la skriba voĉdono, 
kies preparo estas la Kunveno, la jenajn rezoluciojn : 
l e kvankam teorie, kaj laŭ la regularo, la celo de la societo 
estas defendi la liberecon de la penso sur Ĉiu kampo, tamen 
pro praktikaj konsideroj ne enmiksi ĝin sen neceseco en 
politikajn aferojn. 2 e sendi sinceran kuraĝigon kaj simpati- 
esprimon al la gazeto B Homaro“, kiun oni proponis alpreni 
kiel oficialan organon, sed konservi la propran bultenon de 
Libera Penso. Prokrastinte la sekvon de 1’ tagordo al la 
dua Kunveno, la ĉeestantoj danke akceptis inviton de la 
liberpensa societo en Praha (Bohemujo) por la Universala 
Kongreso de Liberpensuloj, kiu okazos en tiu urbo en 1915. 
Fine ili decidis sendi salutleteron al la monista Kongreso 
en Dŭsseldorf, ĉe kiu ageme propagandas idistoj. 

I Vendrede 29 aŭgusto je 8 h. J /* okazis en la Universitato 

la dua kunveno de la Sodeto Libera Penso. Laŭ la sekvo 
de la tagordo estis voĉdonate ke la jara kotizaĵo restu fiksita 
je Fr. 2. 50 minimume, sed ke lokaj grupoj da almenaŭ 
10 anoj ricevu rabaton de la duono. Nomoj estis proponataj 
por la skriba elekto de du komitatanoj. Sistema propagando 
Ce estraroj de naciaj liberpensulaj societoj kaj ĉe gazetoj estis 
studata. Reprezentanto por la liberpensula kongreso en Lis- 
bono estis rajtigita. Fme la kunvenintoj unuanime decidis 
sendi respektan kaj fervoran dankon al nia majstro Zamenhof 
pro la kuraĝo kaj la nobleco kun kiuj en sia deklaracio pri 
Homaranismo li asertis la principon de vere libera penso, 
farante al la hornoj por morala progreso, per tia parolo kaj 
ekzemplo, duan servon, egale netakseblan. R. D. 

Internacia Balo 

* La Elfoj dancas sur la vasta ebenajo - diris franca poeto 

kaj hieraŭ „ĉe horo dckdua en nokto** laŭ rusa 

poezio . . . dancadis en la Kazino Esperantistoj el ĉiuj 
nacioj, inter kiuj multaj estis nacie vestitaj. Sed mi povas 
vin certigi, ke ili tute ne similis al Elfoj. Anstataŭ verdaj 
lunradioj heligantaj arbaran maldensejon, blindigaj elektraj 
larnpoj rebrilis sur la planko; anstatau nenatura aera muziko 
surdigantaj trombonoj ritmis la takton de 1’violonoj; ans- 
tataŭ nebulaj aperaĵoj glitantaj malpeze, viglaj paroj turniĝe 
minacis la piedojn de la nesingardetnaj rigardantoj. La 
podiumo de la salonego en la Kazino estis okupita de la 
orhestro, kaj flanke, inter abiaj branĉoj, oni estis organizinta 
malsuprenglitejon, sur kiu niaj gesamideanoj hardc ekzer- 
ciĝis al montaj sportoj. 

Multaj estis precipe la svisaj kaj la oberlandaj kostumoj. 
Ni ne povis noti ĉiujn. Sed kelkaj personoj tre afable 
bonvolis skribi sian nomon kaj la devenon de I’ kostumo. 
Jen la listo laŭ ordo de enskribiĝo: ' 

S-ro Hans Tressel, la modela Delegito de UEA en 
Mflnchen (bavara montarano), S-ino Farges, la tre sindonema 
direktorino de la Lyon’a Esperanto-Oficejo (kamparanino el 
Arles, Provence), S-roj Dcnninger kaj Feuerbach, el Mŭl- 
hausen (Elzacanoj), S-ro Delanoue, nelacigeble dancanta 
(franca kortegano de XVII 3 jc.), bela Moravia grupo : S-inoj 
kaj F-inoj Janalikova, Minarikova (slovakinoj), Navratiklova 
(valaĥino) kaj Brablcova (hanakino), S-ino Rouveret (kamp- 
aranino el Provence), F-ino Lcser (bavarino), S-ino Hartrg, 
(litova kamparanino), F-ino Loder (bemanino), la tre konata 
aŭtorino Roksano (kamparanino el Bĉziers, Francujo), F-inoj 
Schmid (bernaninoj), S-roj Burghold (bernanoj), S-roj Merz 
(gemontaranoj el Appenzell) (tiuj ses antaŭaj meritas apartan 
citon pro ilia kuraĝa dancado post tiom pena laboro en la 
akceptejo dum la tuta semajno), S-ino Wuyts kaj F-ino 
Hericke (flandraj kamparaninoj) kaj multaj aliaj estus sin en- 1 
skribintaj, se tiam ili ne estus estintaj forpelataj de teruriga 
berna urso, kiu blekante kaj minacante per siaj dentoj kaj | 
ungegoj forkurigis ĉiujn. 

Inter dancoj, jodlistoj adniirigis sian apartan arton. 1 

Je la 1 2-a la plej granda parto de ĉeestantoj noktmanĝis ' 
en najbaraj ĉambregoj. Tiam ni konsciis, ke la Esperantista 
movado ne estas en danĝero, ĉar vere admirinda estis la | 
ĝenerala kuraĝa antaŭenemo de ĉiuj ... al la bufedo. Poste 
la dancoj rekomenciĝis kaj daŭris dum la tuta nokto. 

*Malgraŭ pluraj avertoj de la Organiza Komitato ni vidis 
ĉe la balo fuŝfantaziajn kostumojn : 1« nigra frako kun 
cilindroĉapelo, brusto kovrita per lunaj ordenoj, vizaĝo or- 
namita pcr riĉaj lipharoj; 2' vira esperanta kostumo kun 
danaj koloroj ; fraŭlina esperanta kostumo, blanka, sur la ; 
robo de malsupre supren naŭ ŝildoj kun la nomoj (en franca 
lingvol) de la naŭ KongTesoj de Esperanto, supre ĉe la 
dorso inter la ŝultroj afiŝo kun la vorto .Esperanto", tre '■ 


taŭga por reklamo pri ekzemple Tobler’a ĉokolado; kaj 
kelkaj aliaj. 

Ni esperas, ke proksiman jaron en Paris nepre ĉiuj volos 
esti decaj, ĉar la *titi“ (t e. la Paris’aj stratbuboj) estas tre 
ŝercemaj kaj la tuta loĝantaro tre mokema pri tiaj fantaziaĵoj. 

LUPO. 


Oratora konkurso 

Sub prezido de S-ro Wenger ĵus okazis en la Kazino 
la oratora konkurso. La prezidanto saĝe admonis la ĉees- 
tantojn, ke ili silentu, kaj vice alvenis la diversnaciaj kon- 
: kursantoj. 

S-ro Dalmoa, Kataluno, devis paroli pri M kuraĝo“, sed 
li iom flanklasis sian temon por kulpigi la balon, la eks- 
kursojn kaj la kafon, ke li ne havis sufiĉan tempon kaj 
forton por pli elokvente paroladi. „Naskiĝas poeto kaj fariĝas 
oratoro." Li volas fariĝi oratoro ĉar li kredas al persistemo 
kaj al kuraĝo, kaj finante li laŭdas kuraĝon de knabo, kiu 



l'-ro R. Dfi SAUSSrRE, prezidanto de la Akcepta Komitato 


stariĝas sur seĝo ne timante fali planken, li laŭdas la kuraĝon 
de 1’ kongresanoj, li laŭdas la kuraĝon de D-ro Zamenhof. 
Vortoj estis bonaj, tre malmultaj gramatikaj eraroj ; sed S-ro 
Dalmoa devos peni por ne tiom flankiĝi de la temo. 

S-ro Pichon, Franco, elektis kiel temon toston al „Pat- 
rujo“. Tuj filozofe, beletristike, li dividas la temon; tre 
klasike li starigas planon, kiun li poste tre ĝuste sekvas; 
S-ro Pichon estas juna licenciato de la Sorbonne, kaj en lia 
parolado ni tre plezure rekonis la aplikon de la principoj, 
kiuj estas la fundamento de la supera literatura instruado 
en la unua franca universitato. Unue laŭ eksperimenta ma- 
niero Ii pristudas la historion de la ideo de patrujo; due 
morale li priskribas la rajtojn kaj la devojn de ĉiu homo 
kontraŭ patrolando. Li finas per poeziaj ekflugoj, kiuj tre 
impresas la ĉeestantaron. Iom tro rapidflua parolo, kelkaj 
ne tre ortodoksaj vortoj, ne pli ol unu aŭ du forgesitaj aku- 
zativoj, sed vere oratora temperamento. 

S-ro Van Schoor, Belgo, pritraktas la «Universalan Fra- 
tecon“. Certe altajn sentojn li esprimis, sed vortoj tiel 
grandaj estas tro vastaj por enteni ion realan. La akcento 
eble povus esti pli bona, sed precipe la raŭka voĉo estis 
laciga ; ankaŭ liaj parolŝanceliĝoj estis bedaŭrindaj. 

S-ino Tropeolo, iom tro modesta Francino, ne kuraĝis 
elmontri sian nomon; ni do ne malkaŝos la sekreton. Ŝi 
parolis pri *Legado de seriozaj libroj*. Ni ŝatis le difinon, 
kiun ŝi diris esti kutima: „Serioza libro estis tiu, kiu ne 
temas pri amo.“ Sed Ŝi penis konvinki nin, ke «serioza 
libro estas tiu, kies legado igas nin pensi kaj pripensi”. 
Tre delikate ŝi parolis, sed ve, la akcento estis Ĉiam pro- 
krastata, kaj la gramatikaj finiĝoj tro laŭte sonis 

S-ro Jacobs, Belgo, eniras terure tremigantan vojon : 
„Mortpuno!“ Li nigre priskribas la diversajn pli malpli ele- 
gantajn rimedojn, kiujn uzas la ŝtatoj por malaperigi krim- 
ulojn. Li parolas pri „gilotinilo“ en Francujo kaj pri .elektra 
elektreco“ en Usono. Li poste atakas la principon : ĉu socio 
rajtas mortigi por puni mortigon? Sed pro laco lia voĉo 
iom falas; la publiko protestas; subite ni kredas aŭdi la 
voĉon mem de S-ro Schmid, sed vere ne estas eble, ĉar 
li ĝuste forestas; ĉiuj estis erarigitaj, ĉar S-ro Jacobs el- 
parolis dum kelkaj minutoj tute same kiel S-ro Schmid. 
Konklude li al ni proponis fondi novan societon (kiom da 
prezidontoj ?) celontan al la forigo de 1'mortpuno. 



ED. STETTLER, vic-prezidanto de la !X-a Kongreso. 


S-ino Wight, Britino, respondis la demandojn : „Kiun 
valoron havas la sano? Kiel akiri aŭ konservi ĝin?“ Ko- 
mence ŝi tre ĝuste parolis pri korpa kaj pri spirita sano, 
sed bedaŭrinde ĉe la fino ŝi estis tro laca, kaj ideoj ne tre 
rapide estis prezentataj. Eĉ komence S-ino VVight parolis 
malrapide, kaj dank’al ŝia atento la elparolado estis bona 
kompare kun la malfacilaĵoj, kiujn havas la Britoj por ĝuste 
kaj pure sonigi la vokalojn. Ŝia konfeso, ke ŝi estas sufra- 
ĝistino, ne forigis de ŝi la ĝeneralan simpation : se ĉiuj 
sufraĝistinoj ne estus pli revoluciemaj ol ŝi . . . 

S-ro Mahn, Germano, lastmomente ŝanĝis la temon, 
kiun li estis antaŭe elektinta, kaj devis glorigi: „Iu heroo 
de 1’historio. “ Tre trafe li trovis indajn vortojn por trafe 
laŭdi la verkon de Zamenhof. Heroo estis la Majstro, kiu 
nun tro modeste ne volas plu esti nomata Majstro, kiam 
ĉe la unuaj jaroj li, sola, persiste, energie, kuraĝe penadis 
por fine atingi la helan celon, en kiu li baldaŭ triumfos. 
La temo vekis aplaŭdojn, sed la parolo mem ne estis tiel 
perfekta; tro da ŝanceliĝo; la literoj „s“ estis elparolataj 
kiel „z“, k. t. p. 

S-ro Raczi, Hungaro, inkline parolis pri la „Protekto 
de la infanoj“. Ĉu li estas edukisto? Ni ne scias, sed li 


ŝajnas havi sperton pri tio; tre ĝustajn ideojn li al ni pre- 
zentis pri la korpa kaj spirita edukado de la infanoj. Je tiu 
vidpunkto, ni ne agu blinde kiel niaj prauloj, ni serĉu 
novajn rimedojn ; precipe ni celu eduki niajn idojn pli libere, 
' en libera aero, en libereca atmosfero ; ni forigu la kutimajn 
j dogmojn el la vivo de niaj sekvontoj. Sufiĉe flua parolo, 
taŭgaj vortoj, ne ĉiam tre klare esprimataj pensoj. 

S-ro Wenger fermas la konkurson, kaj sciigas, ke mor- 
gaŭ matene ĉe la ferma solena kunsido de la Kongreso la 
premioj estos disdonataj al la konkursintoj, kaj antaŭe la 
vic-prezidanto de 1’ juĝistaro, S-ro Edmond Privat, la majstro 
de I’ esperanta parolo, havigos al la ĉeestantoj novan ĝuon. 

Entute la konkurso estis interesa kaj utila. Interesa, 
kvankam ne sufiĉe diversnaciaj geesperantistoj ĝin parto- 
prenis; utila, tial ke rezultas el ĝi por ni instruo, nome, 
ke ni ĉiuj devas pli zorge atenti pri ĝusta kaj akcenta el- 
parolado de nia lingvo. Ni insistas pri tio: konataj, eĉ famaj 
Esperantistoi ŝajnas de kelkaj jaroj flanklasi tiun gravan 
punkton. ĉu ne S-ro Privat elmetis tiun ideon, kiun ni 
opinias ĝusta, ke eble iam en pli malpli proksima estonto, 
la gramatikaj finiĝoj devos ankoraŭ malplilaŭtiĝi, precipe 
tiu de la ununombra nominativa substantivo? En skribaĵo 
1 (reciproke pli ĝuste en legaĵo), la finiĝo „o“ estas necesa 
por analizo ; en parolaĵo ĝi estas nur senutile peza. Ĉu 
ni, en Paris, havos plezuran okazon fari komparon pri la 
progresoj de niaj oratoroj? Ni esperas. LUPO. 


Tra la kongreso 


. • . Dankadon de la kongresanaro meritas la sindonemaj 
gesamideanoj, kiuj de la mateno ĝis la vespero senlace 
laboris en la Akceptejo. 

. La dua parto de la Kongrcsa Dokumcntaro de UEA, 
enhavanta la protokolon de la kunvenoj de UEA kaj la 
tekston de la diversaj paroladoj ĉe la festa malferma kun- 
sido, aperos fine de septembro. Ĉiu kongresano povos ĝin 
ricevi senpage, sin turnante al la C. O. de UEA. 

I .-. La IX a Kongreso nun disvastiĝas sur la tuta Ober- 
land, kie ekskursas la plej granda parto de 1’kongresanoj, 

! kiujn ne ŝajnas allogi la oficialaj aŭ eĉ la nepublikaj kun- 
j venoj. 

. • . Avizo al scienculoj kaj naturamantoj : Ekspozicio de 
Alpaj floroj, insektoj kaj rokaĵoj de Naturscienca Instituto 
Davos-Dorf, troviĝas en ĉambro 30 de la Universitato (sama 
etaĝo kie okazas la fakkunsidoj). Ĉiuj klarigoj estas esper- 
antaj. Malfermita ĉiutage de la 10-a ĝis la 12-a kaj laŭeble 
! antaŭ la fakkunsidoj. 

.•. Juristoj kunvenis kun edzinoj en la Kazino vendre- 
don vespere antaŭ la balo por trinki kafon, kiel antaŭajn 
jarojn. Sabaton matene ili havis sian 2-an kunvenon en la 
Universitato, ĉambro 34 ; ili diskutis pri la civilstato de la 
societo en la diversaj landoj. 

. * . Vendredon vespere je la 8-a */*, Juristoj forgesante 
ĉiujn procesojn, kviete trinkis teon en la Kazino antaŭ la 
balo. ili bonvolu senkulpigi nian Redakcion, ke hieraŭ ne 
aperis la noto pri ilia kunveno ; sed estis vere troege da 
presotaĵoj. 

.*. Fotografaĵoj de la Kongeso estas aĉeteblaj en la 
Kazino ĉe la vendejo de S-ino Farges (Lyon'a Esp. Oficejo) 
kaj ĉe la vendejo de S-ro Francke (Bern’a librejo). 

: . De sabato vespere je la 6-a la Akceptejo estos fer- 

mita, ĉar la bonvolaj oficistoj estas senforte lacegaj. Ni 
! kompatu ilin, kaj kore danku ! 

Multaj leteroj alvenis por multaj kongresanoj en la 
specialan poŝtoficejon de I’ Kongreso, en la Kazino. La 
kongresanoj bonvolu urĝe ilin preni. 

. • . Tre detalaj priskribaj raportoj aperos en venontaj 
numeroj de „Esperanto“ pri la Teatra Prezentado : w Patreco“ 
kaj „Ginevra“, kaj pri la popolarta prezentado de ,Wilhelm 
Tell“ en Interlaken. 

.'. Al ĉiuj jurnalistoj, korespondantoj kaj senditoj de 
pazetoj. — ĉiuj estas petataj konigi al la Redakcio de 
„ Esperanto “ , 10 rue de la Bourse, Gen£ve, (aŭ ĝis sabato 
je la 6-a, leterkesto de I’ Redakcio en la Akceptejo) la no- 
mojn kaj la numerojn de 1’ jurnaloj naciaj, kiuj raportis 
favore, nefavore aŭ malfavore pri la IX a Kongreso. La listo 
aperos en „F.speranto“. 


Karavano de UEA tra Svisujo 

Kiel ni ĝln hieraŭ konigis, Postkongresa Vojaĝo tra 
Svislando estas organizata sub aŭspicioj de UEA kaj sub 
direkto de S-ro L. Poncet, Del en Lyon. Jen ĝia programo: 

Lundon 1-a de septembro: matene je la 8 h. el Bern, 
tra Thun, Spiez, Interlaken, lago de Brienz (per Ŝipo), Brienz, 
Meiringcn (tagmanĝo), intermonto Brŭnig (per dcntradva- 
gono), Sarnen, Alpnachstad, (per ŝipo ĝis :) Vitznau, (per 
dentradvagono ĝis:) je la 6 h. */* al Rigi Kulm (sunsubiĝo, 
vespermanĝo, dormo). 

Mardon 2-an: (sunleviĝo, matenmanĝo) matene je la 
9 h. a /* H Rigi Kulm, tra Arth-Goldau, je la 12 h. al Lu- 
zern (tagmanĝo, vizito de la urbo, ĝardeno de 1’ glaciejoj, 
orgena koncerto en la Cefpreĝejo, vespermanĝo, kursalo, 
dormo). 

Merkredon 3-an : (matenmanĝo) matene je la 7 h. */« el 
Luzern (per ŝipo) al Tellsplatte, (piede 4 km aŭ laŭvole ŝipe) 
al Flŭelen je la 12 h. (tagmanĝo), je la 2 h. 3 / 4 el Flŭelen 
(per ŝipo) al Brunnen, (per dentradvagono) al Axenstein, 
jc la 4 h. 50 el Brunnen (per ŝipo) al Luzern je la 6 h. s / 4 
(vespermanĝo, dormo). 

Jaudon 4-an : (rnatenmanĝo) matene je la 9 h. ’/ 4 el 
Luzern, je la 10 h. */* al Zŭrich (vizito de la urbo, tag- 
manĝo, nacia historia muzeo), vespere jc la 6 h. ‘/ 4 el 
Zŭrich, je la 9 h. al Bern. 

Oni povos aliĝi nur por la 2 aŭ la 3 unuaj tagoj, aŭ 
poste viziti Sankt-Gallen, Konstanz kaj la lagon (Bodensee), 
Schaffhausen, Basel kaj Neuchatel, aŭ tra la tunelo Gotthard 
veturi al Itallando. Nur Esperantianoj estos akceptataj. 
La kondukonto de la karavano restos Ciutage de la 5 h. ‘/* 
ĝis la 6 h. 7» en la ĉambro 4 (1« etaĝo de la Kazino, 
malantaŭ la Vcndejo) por doni informojn kaj ricevi aiiĝojn. 

Noto. — La aliĝoj estas nkceptataj de S-ro Poncet ĝis 
sabato vespere je la 1 1 -a ; post la koncerto li havos tablon 
en la koridoro de la Kazino (unua etaĝo) inter la du grandaj 
ŝtuparoj. 


Washington. — La meksika ministro de 1’eksteraj aferoj 
informas, ke la meksika registaro ne povas akcepti la uso- 
nan proponon pri retiriĝo de Generalo Huerta ĉe la prezi- 
dantbaloto. 

London. — La sufraĝistinoj frapis ĉefministron Asquith. 

Hago. — La Palaco de la Paco estis inaŭgurita. Pa- 
roladis S-roj Carnegie, la eksterlanda ministro de Neder- 
lando. Fine de la ceremonio oni inaŭguris buston de 
Edvardo Vlk 

Londono. — Internacia Kongreso de la transportlabor- 
istoj malfermiĝis. 

Afsne (Belgujo). — Sur la rivero Lys du motorboatoj 
koliziis; tri personoj dronis. 

Kopenhag. — La internacia Kongreso de la kriminalistoj 
malfermiĝis. 

Bruxelles. — La grandaj manovroj komenciĝis. 

Lazaranas (Hispanujo). — Fiŝkaptista ŝipo pereis ; ok 
personoj dronis. 


ffis revidof 

Ĉe 

la lumo tiu ĉi de kiu ni 
unue estas salutataj antaŭ 
popoloj , kiuj en profundo sub 
ni loĝas, peze do spirante en 
fumaĵo de la urboj — ni nun ĵuru 
la ĵuron de la nova intcrligo ! 
m Ni estu unu nur frataro, nek 
disunuiĝu en danĝero iu! m 
m Ni volas esti liberuloj kiel 
prapatroj niaj kaj preferi morton 
ol vivi submctite en sklaveco !" 

.Ni fidu grandan Dion nck ni timu 
potencon homan /“ 

Nun foriru ĉiu 

el ni kviete al la hejmo sia ! 

(Ni serĉis indan konkludon al nia IXa Kongreso, kaj ni estus 
volintaj dediĉi al gastaina urbo Bern kaj ai alioga Svislando salut- 
versaĵon. Tempo al ni, kiel ai ĉiuj, mankis. Ni nur al vi petas, al 
vi ĉiuj, ke starante kaj levante tri fingrojn de dekstra mano, vi 
solene rediru la juron, kiu nin tiel korpreme emociis ĉe la prezentado 
de ,Wilhelm Tell* en Interlaken, kaj kiu tiel ĝuste konvenas al nia 
mondmovado. Tial ni represis ĉl supre la versojn el la bona tradukaĵo 
de nia Mŭnchen'a samideano, S-ro L. E. Meier. Kaj nun ni kriu: 
.Vivu Svisujo, lando de libereco, lando de noblanimeco! Vivu la 
Svisa Respublika Federacio! Vivu!*) 



(En la Kazino) 


KongresaTeatrajo 


Tra la mondo 

Dcn Haag. — Okazis intemacia vegetarana Kongreso, 
en kiu Espcranto estis akceptita kiel uzebla lingvo. Estis 
du paroladoj en Esperanto de S-ro J. A. Gill (Tunbridge) 
pri „La du verdaj aferoj“ (spinacaj kaj Esperanto!) kaj de 
S-ino van der Vet-Dirksen pri „Kio devas aparteni al la 
tuta homaro.“ 


GINEVRA 

de 

EDMOND PRIVAT 

Prezo: Fr. 1. 25 

